hotchpotch/miracl-hf-unified huggingface dataset:
এম -৭৫ (মিশিগান হাইওয়ে)
এম-৭৫ মিশিগান অঙ্গরাজ্যের শার্লিভয়িক্স প্রদেশে অবস্থিত রাষ্ট্র ট্রাঙ্কলাইন মহাসড়কের ১১.৭৬৮ মাইল দীর্ঘ (১৮.৯৩৯ কিমি) অংশ। এই মহাসড়কটি বয়নি শহরে প্রবেশের জন্য ইউ.এস হাইওয়ে ১৩১(ইউ.এস ১৩১) এর একটি লুপ হিসেবে কাজ করে। মহাসড়কটি ইন্টারস্টেট ৭৫ (আই -৭৫) ভৌগলিকভাবে বন্ধ, কিন্তু এটা সম্পর্কিত নয়।
এম-৭৫ ইউ.এস-১৩১ সঙ্গে একটি ছেদে শহরের কেন্দ্রস্থল বয়নি ঝরনা থেকে শুরু হয়েছে। এটা শহরের বাইরের মিল রাস্তার উত্তরপশ্চিমে অনুসরণ করে, একটি উত্তর হ্রদ এবং বয়নি পর্বত বিমানবন্দরের পাশ দিয়ে অতিক্রম করেছে। বিমানবন্দরে প্রাঙ্গন বয়নি ঝরনার সি-৪৮ এর পশ্চিমের সাথের রেখাকে ছেদ করে শেষ হয়। এম-৭৫ বয়নি নদীর সমান্তরালে চলে, এটা বয়নি শহরের মিউনিসিপাল বিমানবন্দরের কাছে পশ্চিমে ঘুরেছে যতক্ষণ পর্যন্ত না পূর্ব অংশের রাস্তার উপর বয়নি শহরের কমিউনিটিতে প্রবেশ করে। আরও দুই ব্লক পশ্চিমে, এটা ম্যাপেল লন কবরস্থানের পরে সি-৭৩/পূর্ব জর্ডান রোডে মিলিত হয়েছে। কবরস্থানের পরে, মহাসড়কটি শহরের মধ্যে উত্তরপশ্চিম বয়নি এভিনিউ অনুসরণ করে। ট্রাঙ্কলাইনটি বয়নি নদী অতিক্রম করতে পূর্ব রাস্তার উপর উত্তরে ঘুরেছে এবং তারপর শহরের বাইরে পথে রোটারি পার্কের পাশ দিয়ে রাজ্যে রাস্তার উপর দিয়ে পূর্বে ঘুরেছে।  মিশিগান ডিপার্টমেন্ট অফ ট্রাস্নপোর্ট(এম.ডি.ও.টি) বার্ষিক গড় দৈনিক ট্রাফিক (এএডিটি) যানবাহন সমীক্ষার হিসাব করে। এএডিটি বছরের কোনো দিনে সড়কের একটি বিভাগের জন্য গড় ট্রাফিকের মাত্রা পরিমাপ করে। ২০০৭ সালের জরিপে দেখা যায় এম-৭৫ এর দক্ষিণ অংশ দিয়ে দৈনন্দিন ৬,৫০০ টি যানবাহন চলাচল করে।  এই যানবাহনের, ২৮০ টি ট্রাক বাণিজ্যিক যানবাহন হিসাবে গনণা করা হয়েছিল।
বয়নি শহরের পূর্বে, এম-৭৫ উত্তরদিকে গেছে, এবং ওয়ালুন লেকের দক্ষিণ তীরে অনুসরণ করে আবার বাঁক নেয়ার আগ পর্যন্ত ঐ দিকে চলে গেছে। এটি এখন পর্যন্ত ওয়ালুন লেক শহরের মধ্যে দিয়ে উত্তর শোর ড্রাইভ অনুসরণ করে। এম-৭৫ ইউ.এস-১৩১ সঙ্গে একটি ছেদে শেষ হয়। সড়কটি সি-৮১/স্পিংভেল রোড হিসাবে পূর্বদিকে চলে গেছে।  এই উত্তর অংশের উপর দিয়ে ২০০৭ সালে ৪,১০০ টি যানবাহন ও ১৭০ টি ট্রাক চলাচল করেছিল।  কোন অংশই কৌশলগতভাবে গুরুত্বপূর্ণ মহাসড়ক ব্যবস্থা, ন্যাশনাল হাইওয়ে সিস্টেমে তালিকাভুক্ত হয়নি।
১৯১৯ সালে, বয়নি শহরের মধ্যদিয়ে চলমান ট্রাঙ্কলাইনের মূলত লেবেল ছিল এম-৫৭।  ১৯২৭ সালে, সমগ্র মহাসড়কটিকে পুনরায় সংখ্যায়িত করা হয়েছিল এবং এই পরিবর্তন থেকে, ট্রাঙ্কলাইন এম -৭৫ ডাক নাম নিয়েছিল। এম-৭৫ এর উপাধিকে অপরিবর্তিত রাখা হয়েছিল যখন গেলর্ড এবং ভারতীয় নদী মধ্যে ইউ.এস-২৭ মুক্তরাস্তায় পরিণত হয়েছিল; এই মুক্তপথটি ১৯৬২ সালে আই-৭৫ নাম ধারণ করে।  কিছু রাজ্য, যেমন ক্যালিফোর্নিয়া, তাদের রাজ্যের দুটি মহাসড়ক একই মহাসড়ক সংখ্যা বহন করার অনুমতি দেয় না, যা মিশিগানের ক্ষেত্রে প্রযোজ্য নয়। ১৯৬৬ সালের পুনর্গঠন প্রকল্পের সড়কটি কিছু তীব্র মোড়কে পাশ কাটিয়ে যায় এবং বয়নি শহর এবং ওয়ালুন লেক অংশের মধ্যে দিয়ে সোজা চলে যায়। ২০০৮ সালের হিসাবে, মহাসড়কটি পুনঃসংস্কার থেকে অপরিবর্তিত থেকে যায়।
ফাস্টলেন (২০১৫)
ফাস্টলেন (২০১৫) ছিল ডাব্লিউডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন। এটা ২০১৫ সালের ২২শে ফেব্রুয়ারি মেমিফিস, টেনেসির ফেডএক্সফোরাম এ অনুষ্ঠিত হয়। এটা ছিল ফাস্টলেনের প্রথম আয়োজন, এবং এলিমিনেশন চেম্বারের পরিবর্তনে আনা হয়েছে।
এই আয়োজনে কোন প্রাক-দর্শন ম্যাচ ছাড়া সাতটি ম্যাচ অনুষ্ঠিত হয়। প্রধান ম্যাচে, রেইংস ড্যানিয়েল ব্রেইনকে পরাজিত করে রেসেলম্যানিয়া ৩১ এ ব্রক লেসনার এর বিপক্ষে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ খেলার সুযোগ বজায় রাখে।এছাড়া ট্রিপল এইচ স্টিং এর সাথে মুখোমুখি হয়।
শিরোমণি অকালী দল
শিরোমণি অকালী দল হল ভারতের একটি রাজনৈতিক দল। এই রাজনৈতিক দলটির পাঞ্জাব ও হরিয়ানায় প্রভাব বেশী শিখ ও পাঞ্জাবি জাতীয়তাবাদী এই দলের প্রধান লক্ষ্য। দলটি অকালী দল নামে বেশী পরিচিত হলেও ভারতের নির্বাচন কমিশন-এর কাছে এটি শিরোমণি অকালী দল নামেই নথীভূক্ত করা আছে।
২০০৯-১০ ইংল্যান্ড ক্রিকেট দলের বাংলাদেশ সফর
২০০৯-১০ মৌসুমের শেষে ইংল্যান্ড ক্রিকেট দল বাংলাদেশে সফর করে এবং তিনটি একদিনের আন্তর্জাতিক (ওডিআই) এবং দুটি টেস্ট ম্যাচ খেলে। ইংল্যান্ড দলের নিয়মিত অধিনায়ক অ্যান্ড্রু স্ট্রস বিতর্কিতভাবে ২০১০-১১ অ্যাশেজ সিরিজ খেলার উদ্দেশ্যে বিশ্রামের জন্য এই সফর থেকে নাম প্রত্যাহার করেন। এ কারণে অ্যালাস্টেয়ার কুক দলের নেতৃত্ব দেন। অল-রাউন্ডার সাকিব আল হাসান বাংলাদেশ দলের নেতৃত্ব দেন।
ইংল্যান্ড টেস্ট ও ওডিআই উভয় সিরিজেই বাংলাদেশকে হোয়াইটওয়াশ করে টেস্ট ম্যাচে বাংলাদেশীদের দ্বারা অপরাজিত একমাত্র দেশ হিসেবে নিজেদের রেকর্ড বজায় রাখে। এই সিরিজে ইংল্যান্ডের পাঁচজন নতুন খেলোয়াড়ের অভিষেক ঘটে, যার মধ্যে অন্যতম হলেন  দক্ষিণ আফ্রিকান বংশোদ্ভূত ক্রেগ কাইজওয়েটার, যা ইংল্যান্ড ক্রিকেট দলে বিদেশি-বংশোদ্ভূত খেলোয়াড়দের সংখ্যা নিয়ে বিতর্ক সৃষ্টি করে, বিশেষ করে প্রাক্তন ইংল্যান্ডের অধিনায়ক মাইকেল ভনকে নিয়ে।
দুই দলের মধ্যকার পূর্বের ১২টি ম্যাচ – চারটি টেস্ট ম্যাচ ও আটটি ওডিআই ম্যাচে – ইংল্যান্ড একমাত্র আন্তর্জাতিক দল যারা সবগুলোতেই বাংলাদেশের বিপক্ষে জয়লাভ করে রেকর্ড গড়েছিল। এর আগের বছর, বাংলাদেশের থেকে বয়োঃজ্যেষ্ঠ টেস্ট দলের বিরুদ্ধে তাদের প্রথম টেস্ট সিরিজে জয়লাভ করে, যদিও তা ওয়েস্ট ইন্ডিজের বিপক্ষে গিয়েছিলো তবুও একটি তীব্র প্রাতিষ্ঠানিক বিতর্কের কারণে তা সে সময়ে চাপা পড়ে যায়। দক্ষিণ আফ্রিকার বিপক্ষে আড়াইমাসের একটি সিরিজ খেলার পরপর ইংল্যান্ড এই সফরে আসে, যাতে তারা টেস্টে এবং টুয়েন্টি২০ আন্তর্জাতিক সিরিজে ড্র করে এবং তিনদিনের ওডিআইয়ে ২-১ ব্যবধানে জয়ী হয়।
দ্বিতীয় টেস্টের জন্য দলটি ঢাকায় ফিরে আসে, এবং তিনটি পরিবর্তন ঘটায়; বাংলাদেশ দল আফতাব আহমেদ ও শাহাদাত হোসেনের পরিবর্তে শফিউল ইসলাম ও জহুরুল ইসলামকে দলে নামায়, এবং ইংল্যান্ড আরেক স্পিনার ক্যারবেরিকে ট্রেডওয়েলের চাপ কমানোর জন্য দলে নামায়। বাংলাদেশ আরও একবার টস জিতে প্রথমে ব্যাট করার সিদ্ধান্ত নেয়। নিজের ২১তম জন্মদিনে তামিম ইকবাল, প্রথম সকালে স্বাধীনভাবে ব্যাট করে ৩৪ বলে অর্ধশত রান করে।
২০১৭ আইসিসি চ্যাম্পিয়ন্স ট্রফি
২০১৭ আইসিসি চ্যাম্পিয়ন্স ট্রফি একদিনের আন্তর্জাতিক ক্রিকেট প্রতিযোগিতাবিশেষ। পূর্ব-নির্ধারিত সময়সূচী মোতাবেক ইংল্যান্ড এবং ওয়েলসে ২০১৭ সালের ১ থেকে ১৮ জুন অনুষ্ঠিত হয়। এটি প্রতিযোগিতার অষ্টম আসর। ৩০ সেপ্টেম্বর, ২০১৫ তারিখ মোতাবেক আইসিসি ওডিআই চ্যাম্পিয়নশীপের শীর্ষ আট দল এতে অংশগ্রহণ করে। দলগুলো দুইটি গ্রুপে বিভক্ত হয়ে একে-অপরের বিপক্ষে প্রতিদ্বন্দ্বিতায় অবতীর্ণ হয়। র‌্যাঙ্কিং নির্ধারণের পূর্বে বাংলাদেশ দল নবম অবস্থান থেকে অষ্টম স্থানে উত্তরণ ঘটিয়ে ওয়েস্ট ইন্ডিজকে স্থানচ্যুত করে। এরফলে ২০০৬ সালের পর বাংলাদেশ আইসিসি চ্যাম্পিয়ন্স ট্রফিতে খেলার সুযোগ লাভ করে। অন্যদিকে, বৃহৎ সারির টেস্ট দল হিসেবে ওয়েস্ট ইন্ডিজ প্রথমবারের মতো চ্যাম্পিয়ন্স ট্রফি খেলার সুযোগ থেকে বঞ্চিত হয়।
প্রতিযোগিতা শুরুর পূর্বে ম্যানচেস্টারে মার্কিন গায়িকা আরিয়ানা গ্রান্দের কনসার্টে বোমা হামলার প্রেক্ষিতে নিরাপত্তা ব্যবস্থা জোরদার করা হয়। আইসিসি নিরাপত্তা ব্যবস্থার বিষয়টি তদারকী করার ঘোষণা দেয়।
স্বাগতিক দেশ ইংল্যান্ড স্বয়ংক্রিয়ভাবে এ প্রতিযোগিতায় খেলার যোগ্যতা অর্জন করে। তারা ৩০ সেপ্টেম্বর, ২০১৫ তারিখে ওডিআই র‌্যাঙ্কিংয়ের শীর্ষস্থানীয় অপর সাতটি দলের সাথে খেলে।
২৫ এপ্রিল, ২০১৭ তারিখ বা তার পূর্বে অংশগ্রহণকারী আট দলের ১৫-সদস্যের তালিকা ঘোষণার কথা থাকে। ২৫ মে, ২০১৭ তারিখের পূর্বে দলগুলো তাদের মূল খেলোয়াড়দের পরিবর্তে দলে পরিবর্তন আনতে পারবে। ঐ তারিখের পর শুধুমাত্র চিকিৎসাজনিত কারণে ও অনুমোদনসাপেক্ষে পরিবর্তন ঘটানো যেতে পারে। ২৫ এপ্রিল সর্বশেষ তারিখে ভারত কারিগরী কারণে তাদের দল ঘোষণা করতে ব্যর্থ হয়। ভারতীয় ক্রিকেট নিয়ন্ত্রণ বোর্ড (বিসিসিআই) ২৭ এপ্রিল, ২০১৭ তারিখে আইসিসি পরিচালনা পরিষদের সভার পর তাদের দল ঘোষণার কথা জানায়। ৪ মে, ২০১৭ তারিখেও দল ঘোষণা না করায় প্রশাসকদের পরিষদ দ্রুত বিসিসিআইকে দল ঘোষণা করার আহ্বান জানায়। বিসিসিআই কর্তৃপক্ষ ৭ মে, ২০১৭ তারিখে আশু করণীয়ের বিষয়ে সাধারণ সভার আয়োজন করে। এ সভায় ভারতের প্রতিযোগিতায় অংশগ্রহণের বিষয়ে সিদ্ধান্ত নেয়া হয়। এরপর ৮ মে, ২০১৭ তারিখে দলের সদস্যদের তালিকা প্রকাশ করা হয়।
১০ মে, ২০১৭ তারিখে আইসিসি প্রতিযোগিতায় সকল দলের সদস্যদের তালিকার বিষয়টি নিশ্চিত করে। পাকিস্তানের শোয়েব মালিক উপর্যুপরি ষষ্ঠবারের মতো চ্যাম্পিয়ন্স ট্রফিতে খেলছেন।
৩০ সেপ্টেম্বর, ২০১৫ তারিখে ওডিআই র‌্যাঙ্কিংয়ে শীর্ষ আট দল ২০১৭ সালের আইসিসি চ্যাম্পিয়ন্স ট্রফি খেলে। দলগুলো হলো:
১ জুন, ২০১৬ তারিখে ওভাল, এজবাস্টন ও সোফিয়া গার্ডেন্স - এ তিন মাঠে খেলাগুলো অনুষ্ঠানের সিদ্ধান্ত নেয়া হয়। ১৮ মে, ২০১৭ তারিখে আইসিসি প্রত্যেক খেলা ও মাঠের জন্য আম্পায়ারদের তালিকা প্রকাশ করে।
স্বাভাবিকভাবে ওডিআই খেলাগুলোর তুলনায় প্রস্তুতিমূলক খেলার আইন-কানুন কিছুটা ভিন্ন প্রকৃতির হয়ে থাকে। ফলশ্রুতিতে ঐ খেলাগুলো ওডিআইয়ের মর্যাদা পায় না। একটি দল ইচ্ছে করলে সর্বোচ্চ ১৫ খেলোয়াড়কে অংশগ্রহণের অনুমতি দিতে পারে। তবে, প্রত্যেক ইনিংসে কেবলমাত্র ১১জন ব্যাট বা ফিল্ডিং করতে পারেন।
১ জুন, ২০১৬ তারিখে খেলার সময়সূচী ঘোষণা করা হয়।
পাপুম পারে জেলা
পাপুম পারে জেলা () (Pron:/ˌpæpəm ˈpæɹɪ or ˈpɑ:ɹeɪ/) হচ্ছে ভারতের অরুণাচল প্রদেশ রাজ্যের ১৯টি জেলার একটি জেলা। ২০১১ সালের আদমশুমারি অনুসারে এটি অরুণাচল প্রদেশের (তৎকালীন ১৬টি জেলার ভেতরে) সবচেয়ে ঘনবসতিপূর্ণ জেলা।
জাইন উদ্দিন আলী খান
জাইন উদ্দিন আলী খান (মৃত্যুঃ আগস্ট ৬, ১৮২১) যিনি আলী জা নামেই বেশি পরিচিত; ছিলেন বাংলা বিহার ও ওড়িশার নবাব। তিনি ২৮শে এপ্রিল ১৮১০ সালে তার পিতা বাবর আলী খানের মৃত্যুর পর সিংহাসনে আরোহণ করেন।
তাঁর মৃত্যুর পর তাঁর উত্তরাধিকারী হিসেবে তার সৎ-ভাই আহমেদ আলী খান সিংহাসনে বসেন।
জাইন উদ্দিন ছিলেন বাবর আলী খান ও বাবু বেগমের জ্যেষ্ঠপুত্র। ১৮১০ সালের ৫ই জুন তাঁর রাজ্যাভিষেক অনুষ্ঠিত হয়। ১৮২১ সালের ৬ই আগস্ট তিনি মৃত্যুবরণ করেন, তবে মৃত্যুর সময় তিনি তিনটি কন্যাসন্তান রেখে যান। কোন পুত্রসন্তান না থাকায় তাঁর মৃত্যুর পর তাঁর সৎ-ভাই আহমেদ আলী খান সিংহাসনে আরোহণ করেন।
তওয়াং জেলা
তওয়াং জেলা () (Pron:/tɑ:ˈwæŋ or təˈwæŋ/) হচ্ছে ভারতের অরুণাচল প্রদেশ রাজ্যের ১৯টি জেলার একটি জেলা। তওয়াং হচ্ছে এই জেলার সদরদপ্তর। এটি হচ্ছে ভারতের ৬৪০টি জেলার ভেতরে অষ্টম সর্বনিম্ন জনসংখ্যার জেলা।
ইমপেক কলেজ অব টেকনোলজি
ইমপেক কলেজ অব টেকনোলজি চট্টগ্রামের শেখ মুজিব রোডে অবস্থিত বাংলাদেশ কারিগরি শিক্ষা বোর্ড অধিভূত একটি বেসরকারি পলিটেকনিক কলেজ। ইহা প্রতিষ্ঠিত হয় ২০০২ সালে। মাত্র ২০ জন শিক্ষার্থী নিয়ে যাত্রা শুরু করে। কম্পিউটার ও ইলেকট্রনিক্স নিয়ে এই কলেজের কার্য়ক্রম শুরু হয়। বর্তমানে এই কলেজের রয়েছে প্রায় ৩০০ শিক্ষার্থী। তিনটি টেকনোলজি রয়েছে । কম্পিউটার, ইলেকট্রিক্যাল ও ইলেকট্রনিক্স।
প্রতিটি মানুষ খাদ্য, বস্ত্র, বাসস্থান, স্বাস্থ্য ও নিরাপত্তা এবং শিক্ষার মত মৌলিক চাহিদা অর্জন করতে চায়। আমাদের দেশের মানুষও এর বাইরে নয়। আমরা একটি বাস্তবসম্মত, বৈজ্ঞানিক ও দেশের উন্নয়ন ভিত্তিক শিক্ষাব্যবস্থা (কারিগরি শিক্ষাব্যবস্থা) মাধ্যমে শুধুমাত্র দেশের মধ্যে নয়, দেশের বাইরেও প্রবেশ করতে বদ্ধপরিকর। ইমপেক কলেজ বিশ্বমানের শিক্ষাপ্রদান করতে প্রতিশ্রুতিবদ্ধ। ডিপ্লোমা-ইন-ইঞ্জিনিয়ারিং শিক্ষাব্যবস্থায় প্রতিফলিত হয়-
১.বিশ্বায়নে সুযোগের জন্য শিক্ষা।
২.দক্ষতার জন্য শিক্ষা।
৩.কর্মসংস্থানের জন্য শিক্ষা।
এ প্রতিষ্ঠানের লক্ষ্য গবেষণার মাধ্যমে উচ্চমানের শিক্ষা প্রদান করে অত্যন্ত দক্ষ জনশক্তি. স্বপ্নদর্শী নেতা ও আলোকিত নাগরিক সৃষ্টি করা। আমরা সৃজনশীল চিন্তা দ্বারা মানবধর্ম, শান্তিপ্রচার ও মানবসম্পদ উন্নয়নে প্রতিজ্ঞাবদ্ধ।
সেই চ্যালেঞ্জ মোকাবিলা করার লক্ষ্যে বাংলাদেশ সরকার কারিগরি শিক্ষাবোর্ড কর্তৃক বিভিন্ন পলিটেকনিক ইনষ্টিটিউট অধিভুক্ত করার মাধ্যমে দক্ষ জনশক্তি গড়ে তোলার কঠিন দায়িত্ব অর্পণ করছে। সেই কঠিন দায়িত্ব পালনে একটি ব্যতিক্রমধর্মী আদর্শ প্রতিষ্ঠান ইমপেক কলেজ অব টেকনোলজি। আমাদের ঐকান্তিক চেষ্টায় ২০০২ সাল থেকে কর্মসংস্থান ভিত্তিক প্রশিক্ষণ প্রদান করে সুশিক্ষিত নাগরিক গড়ে তুলছি। শিক্ষা, জ্ঞান-বিজ্ঞান এবং পড়ালেখার গুনগতমান বজায় রেখে প্রতিনিয়ত উন্নয়ন ও পরিবর্তনের মধ্যদিয়ে এগিয়ে যাচ্ছে। ইমপেক কলেজ কর্মমূখী আধুনিক শিক্ষার এক ব্যতিক্রমধর্মী সহ-শিক্ষার আদর্শ প্রতিষ্ঠান। এ প্রতিষ্ঠান-এর সাধারণ ও কারিগরি সমন্বিত শিক্ষা প্রচেষ্টার মাধ্যমে একজন শিক্ষার্থীকে আত্মনিভর্রশীল ব্যক্তিত্ব সম্পন্ন ও মানবতাবোধে উদ্দীপ্ত করে তার বৃহত্তর কর্মজীবনের প্রবেশ পথকে উন্মুক্ত করাই হল এই প্রতিষ্ঠানের লক্ষ্য।
এম-১১৭ (মিশিগান হাইওয়ে)
এম-১১৭  আমেরিকার রাজ্য মিশিগানের উচ্চ উপদ্বীপে অবস্থিত একটি ১৪.৪৭৯ মাইল (২৩.৩০২ কি.মি.) দীর্ঘ হাইওয়ে সিস্টেম । এটি নিউবেরির পশ্চিমে ইউ.এস হাইওয়ে ২ কে এম-২৮ এর সাথে যুক্ত করে । এই উপাধিটি উচ্চরাজ্যে ২ বার ব্যবহার করা হয়েছে , প্রথমবার ১৯৪১ সালে ইউ.এস. ২ এর রেক্সটন ও এপউফেটে এর মধ্যকার সাবেক অংশে এবং দ্বিতীয়বার ১৯৪৯ সালে বর্তমান করিডোরে । দ্বিতীয় সংস্করণে একটি নতুন অংশ যুক্ত করা হয় যা নিউবেরির উত্তর দিক দিয়ে চলে যায়, যা এখন এম-১২৩,কিন্তু এর অগ্রভাগ বিলুপ্ত করে বর্তমান রূপে আনা হয় ১৯৬০ সালে । ১৯৯৩ সাল থেকে এই ট্রাঙ্কলাইনটি বরাদ্দ করা হয়েছে ১১৭ কোয়ার্টারমাস্টার ব্যাটালিয়নকে,যা কিংসফোরডের একটি সাবেক ন্যাশনাল গার্ড ইউনিট ।
হাইওয়েটি শুরু হয় ইউ.এস. ২ থেকে,এনগাডিনের ১ মাইল দক্ষিণ থেকে এবং শহরে ঢুকার আগে কানাডিয়ান ন্যাশনাল হাইওয়ে পার করে । এনগাডিনে এম-১১৭ এইচ-৪০ এর পশ্চিম প্রান্তের সাথে মিলিত হয় যা হিওয়াথা ট্রেইল দিয়ে চলে গেছে । ট্রাঙ্কলাইনটি শহরের একটি ছোট পুকুর এবং এনগাডিনের কিছু কৃষিজমি পার হয়ে যায় ।হাইওয়েটি লুস কাউন্টি পার হওয়ার পর, ভূখণ্ডের পর বন শুরু হয় । তারপর রুটটি উত্তর-পূর্ব দিকে মোড় নেয়, নিউবেরির কাছের এম-২৮ রুটের দক্ষিণে অবস্থিত কাক্স লেককে পাশ কাটানোর জন্য । এম-১১৭ উচ্চরাজ্যে অবস্থিত দুটি প্রধান হাইওয়ের মধ্যে সংযোগ প্রদান করে । এই সংযোগটি জাতীয় মহাসড়ক সিস্টেমে লিপিবদ্ধ আছে । যা কাউন্টির অর্থনীতি,প্রতিরক্ষা আর চলাচলের জন্য গুরুত্বপূর্ণ । ইউ.এস ২ ও এম-২৮ সংযোগকারী ১০টি রাজ্য ট্রাঙ্কলাইনের মধ্যে , এম-১১৭ তিনটি রুটের একটি যা একে অপরকে ক্রস করে না । বাকি দুটি হল ইউ.এস ৪৫ ও ইন্টারস্টেট ৭৫ ।
মিশিগান ডিপার্টমেন্ট অফ ট্রান্সপোর্টেশন এই রুটের ট্রাফিকের হিসাব রাখে । এই পরিমাণকে ম্যাট্রিক পদ্ধতি দ্বারা প্রকাশ করা হয় , যা হল - প্রতি বার্ষিক গড় ট্রাফিক , যা রুটের প্রতিদিনের গাড়ির সংখ্যার পরিসংখ্যানসংক্রান্ত হিসাব । ২০১০ এর সার্ভে অনুসারে প্রতিদিন ১৩৯২ থেকে ১৯৮৬ টি গাড়ি হাইওয়েতে চলাচল করে ।
ইউ.এস.২ কে ১৯৪১ সালে গাউল্ড সিটি আর এপউফেটে এর মধ্যে পুনর্নির্মাণ করা হয় , সাথে পূর্বের রেক্সটন আর এপউফেটের রুটের সাথে মিলে নতুন এম-১১৭ গঠন হয়   ১৯৪৯ এ এম-১১৭ কে পুনর্নির্মিত এম-৪৮ দ্বারা প্রতিস্থাপিত করা হয় । ঐ সময় এম-১১৭ এর উপাধি,এনগাডিন আর নিউবেরির মধ্যকার নতুন একটি রুটে বদল করা হয় । এবং এম-২৮ ধরে পূর্বদিকে ও উত্তরে নিউবেরির বিজনেস এম-২৮ বরাবর সম্প্রসারিত করা হয়,এম-৪৮ এর একটি অংশকে প্রতিস্থাপিত করে । শহরের উত্তরদিকে , এম-১১৭ - বিজনেস এম-২৮ ছাড়িয়ে , সাবেক এম-৪৮ এর কোনারদিকে ৪ মাইল সম্প্রসারিত করা হয়
১৯৫৭ সালে মেকিনাক কাউন্টির এম-১১৭ অংশকে এভিনিউ কাউন্টির নতুন রুটে বদল করা হয় । আর পূর্বের রাউটিংকে একিসময়ে স্থানীয় কন্ট্রোলে বদল করা হয় । ১৯৬২ তে এম-১১৭ কে নিউবেরির পশ্চিমে  এম-২৮ এর অগ্রভাগের সাথে যুক্ত করা হয় । নিউবেরি থেকে ৪ মাইল কর্নার এর এম-২৮ হাইওয়ে এর অংশকে নিউবেরি ও প্যারাডাইজ এর মধ্যকার এম-১২৩ এর বর্ধিত অংশে যুক্ত করা হয় ।   ১৯৯৩ সালে এম-১১৭ কে বরাদ্দ করা হয় ১১৭ কোয়ার্টারমাস্টার ব্যাটালিয়নকে,যা কিংসফোরডের একটি সাবেক ন্যাশনাল গার্ড ইউনিট ।
৩৫ নং জাতীয় সড়ক (পুরাতন সংখ্যায়ন, ভারত)
৩৫ নং মহাসড়কটি বারাসত থেকে বনগাঁ পেট্রাপোলের কাছে বাংলাদেশ সীমান্ত পর্যন্ত গেছে। এর দৈর্ঘ্য ৬১ কিমি। এটি বিখ্যাত যশোর রোডের অংশ।
বাঙালি জমিদার কালী বাবু ১৭শ শতকে এই সড়কটি নির্মাণ করেন কলকাতা থেকে খুলনা পর্যন্ত। পরে ইংরেজরা সড়কটির উন্নয়ন ঘটায় যশোরের বিমানঘাটিতে যোগাযোগের জন্য। বর্তমানে এটি বারাসাত থেকে বনগাঁর বাংলাদেশ সীমান্ত পর্যন্ত ৩৫ নং জাতীয় সড়ক।
এই জাতীয় সড়ক দিয়ে প্রায় ১০০০০ যানবাহন চলাচল করে। প্রতিদিন প্রায় ৫০০ টি ট্রাক ও কন্টেইনার এই জাতীয় সড়ক দিয়ে বাংলাদেশে যায়। ভারত ও বাংলাদেশের ৯০% ব্যবসা-বানিজ্য এই জাতীয় সড়ক দ্বারা সম্পাদিত হয়।
কেন্দ্র সরকার এই জাতীয় সড়কটির সম্প্রসারণের উদ্যোগ নিয়েছে। জাতীয় সড়কটিকে ৪ লেনে উন্নীত করা হবে।বর্তমানে এই সড়কের উপরে অবস্থিত সমস্ত রেল ক্রসিংয়ে উড়ালপুল নির্মাণের সমীক্ষা চলছে।
সুজিত সরকার
সুজিত সরকার একজন সুপরিচিত ভারতীয় চলচ্চিত্র প্রযোজক ও পরিচালক। জিমি শেরগিল, মনীষা লাম্বা ও যশপাল শর্মা অভিনীত হিন্দি ছবি 'তহান'(২০০৫) তাঁরই নির্দেশনায় তৈরি; এর মাধ্যমেই তিনি হিন্দি চলচ্চিত্র জগতে পা রাখেন। তাঁর অন্যান্য উল্লেখ্য ছবির মধ্যে ভিকি ডোনার মাদ্রাজ ক্যাফে ইত্যাদি। তার প্রযজিত বাংলা ছবি অপরাজিতা তুমি। ভিকি ডোনার-এর জন্যে তাকে জাতীয় চলচ্চিত্র পুরস্কার প্রদান করা হয়। ২০০৫ সালে তিনি তাঁর নির্দেশিত চলচ্চিত্র "ইয়াহাঁর" জন্যে ওশিয়ান সিনেফ্যান চলচ্চিত্র উত্সবএ বিশেষ জুরি পুরস্কার পান। তিনি এখন অমিতাভ বচ্চন-এর উপর একটি জীবনীমূলক ছবি তৈরির পরিকল্পনা করছেন। তিনি ডভ, ক্যাটবেরি, ইত্যাদি নামী ব্রান্ডের জন্যে প্রচারমূলক ছবিও নির্মাণ করেছেন।
অপরাজিতা তুমি চলচ্চিত্রটি প্রযোজক হিসাবে নির্মাণের পর থেকেই তিনি বেশী জনপ্রিয়তা লাভ করেন। যেটি ছিল সুনীল গঙ্গোপাধ্যায়র উপন্যাস "দুই নারী হাতে তরবারি" অবলম্বনে নির্মিত।
সরকার পরিচালিত ছবি ভিকি ডোনার বক্স-অফিসে দারুণ সাফল্য অর্জন করে। ২০১৫য় মুক্তিপ্রাপ্ত ছিবি পিকুও তিনি পরিচালনা করেন।
জাতীয় চলচ্চিত্র পুরস্কার (২০০৫)
মনসিজ
কামদেবের (সংস্কৃত: कामदेव) আরেক নাম মনসিজ, যার অর্থ মন হইতে জাত বা মনজাত, কামদেব হিন্দু প্রেমের দেবতা । তাঁর আরও কিছু নাম রয়েছে যেমন রাগবৃন্ত (প্রেমের অঙ্কুর), অনঙ্গ (দেহহীন), কন্দর্প (দেবগণেরও কামনা সৃষ্টিকারী), মন্মথ (মন মন্থনকারী), সংস্কৃতে বলা হয় সঃ মনসঃ জাত), মদন (নেশা সৃষ্টিকারী), রতিকান্ত (রতির পতি), পুষ্পবাণ, পুষ্পধন্বা (পুষ্পবাণধারী) এবং কাম (কামনা)। কামদেব হিন্দু দেবী শ্রীর পুত্র। অন্যদিকে তিনি কৃষ্ণের পুত্র প্রদ্যুম্নের অবতার। তার স্ত্রী হলো আকাঙ্ক্ষার দেবী রতি। বৈষ্ণবরা তাঁর আধ্যাত্মিক সত্ত্বাটিকে কৃষ্ণের সমরূপ মনে করেন।
পদ্মা সেতু
পদ্মা সেতু বাংলাদেশের পদ্মা নদীর উপর নির্মাণাধীন একটি বহুমুখী সড়ক ও রেল সেতু। এর মাধ্যমে লৌহজং, মুন্সিগঞ্জের সাথে শরিয়তপুর ও মাদারীপুর যুক্ত হবে, ফলে দেশের দক্ষিণ-পশ্চিম অংশের সাথে উত্তর-পূর্ব অংশের সংযোগ ঘটবে। বাংলাদেশের মত উন্নয়নশীল দেশের জন্য পদ্মা সেতু হতে যাচ্ছে এর ইতিহাসের একটি সবচেয়ে বড় চ্যালেঞ্জিং নির্মাণ প্রকল্প। দুই স্তর বিশিষ্ট ষ্টিল ও কংক্রিট নির্মিত ট্রাস ব্রিজটির (truss bridge) ওপরের স্তরে থাকবে চার লেনের সড়ক পথ এবং নিচের স্তরটিতে থাকবে একটি একক রেলপথ। পদ্মা-ব্রহ্মপুত্র-মেঘনা নদীর আববাহিকায় ১৫০টি স্পান, ৬,১৫০ মিটার দৈর্ঘ্য এবং ১৮.১০ মিটার প্রস্থ পরিকল্পনায় নির্মিত হচ্ছে দেশটির সবচে বড় সেতু। সরকারের পরিকল্পনামাফিক ২০১৮ সালের শেষের দিকে এটি যানবাহন চলাচলের জন্য খুলে দেওয়ার কথা রয়েছে।
প্রকল্পটি তিনটি জেলাকে অন্তর্ভুক্ত করবে- মুন্সীগঞ্জ (মাওয়া পয়েন্ট / উত্তর পাড়), শরীয়তপুর এবং মাদারীপুর (জঞ্জিরা / দক্ষিণ পাড়)। এটির জন্য প্রয়োজনীয় এবং অধিগ্রহণকৃত মোট জমির পরিমাণ ৯১৮ হেক্টর। নির্মাণের জন্য প্রয়োজনীয় জমি ভাড়ার ভিত্তিতে আগামী ছয় বছরে অধিযাচন করা হবে।
প্রকল্প প্রস্তুতির সাথে যুক্ত কিছু লোকের দুর্নীতির অভিযোগ উঠায় বিশ্বব্যাংক তার প্রতিশ্রুতি প্রত্যাহার করে নেয় এবং অন্যান্য দাতারা সেটি অনুসরণ করে। যাইহোক, দুর্নীতি অভিযোগ পরবর্তীতে মিথ্যা প্রমাণিত হয় এবং কোন প্রমাণিত না পাওয়ায় কানাডিয়ান আদালত পরবর্তীতে মামলাটি বাতিল করে দেয়। বর্তমানে প্রকল্পটি বাংলাদেশ সরকারের নিজস্ব সম্পদ থেকে অর্থায়ন করা হচ্ছে।
বাংলাদেশ সেতু কর্তৃপক্ষ (বাসেক) ২০১০ সালের এপ্রিলে প্রকল্পের জন্য প্রাক যোগ্যতা দরপত্র আহবান করে। ২০১১ সালের শুরুর দিকে সেতুর নির্মাণ কাজ আরম্ভ হওয়ার কথা ছিল এবং ২০১৩ সালের মধ্যে প্রধান কাজগুলো শেষ হবে (সকল কাজ ২০১৫ সালের শেষ নাগাদ সম্পন্ন হবে)। প্রস্তাবিত পদ্মা বহুমুখী সেতু প্রকল্প মাওয়া-জাজিরা পয়েন্ট দিয়ে নির্দিষ্ট পথের মাধ্যমে দেশের কেন্দ্রের সাথে দক্ষিণ-পশ্চিম অংশের সরাসরি সংযোগ তৈরি করবে। এই সেতুটি অপেক্ষাকৃত অনুন্নত অঞ্চলের সামাজিক, অর্থনৈতিক ও শিল্প বিকাশে উল্লেখযোগ্যভাবে অবদান রাখবে। প্রকল্পটির ফলে প্রত্যক্ষভাবে প্রায় ৪৪,০০০ বর্গ কিঃমিঃ (১৭,০০০ বর্গ মাইল) বা বাংলাদেশের মোট এলাকার ২৯% অঞ্চলজুড়ে ৩ কোটিরও অধিক জনগণ প্রত্যক্ষভাবে উপকৃত হবে। ফলে প্রকল্পটি দেশের পরিবহণ নেটওয়ার্ক এবং আঞ্চলিক অর্থনৈতিক উন্নয়নের জন্য খুব গুরুত্বপূর্ণ অবকাঠামো হিসাবে বিবেচিত হচ্ছে। সেতুটিতে ভবিষ্যতে রেল, গ্যাস, বৈদ্যুতিক লাইন এবং ফাইবার অপটিক কেবল সম্প্রসারণের ব্যবস্থা রয়েছে।
এই সেতুটি নির্মিত হলে দেশের জিডিপি ১.২ শতাংশ পর্যন্ত বৃদ্ধি পাবে।
সেতুটি তৈরির জন্য চুক্তিবদ্ধ হয়েছে চায়না রেলওয়ে গ্রুপ লিমিটেড নামক একটি কোম্পানী। কাজ শুরু হয় ৭ ডিসেম্বর ২০১৪। এতে ব্যয় হচ্ছে ৩০ হাজার ৭৯৩ কোটি ৩৯ লাখ টাকা৷
নীল ফেয়ারব্রাদার
নীল হার্ভে ফেয়ারব্রাদার (; জন্ম: ৯ সেপ্টেম্বর, ১৯৬৩) ল্যাঙ্কাশায়ারের ওয়ারিংটন এলাকায় জন্মগ্রহণকারী সাবেক ইংরেজ ক্রিকেটার। বিখ্যাত অস্ট্রেলীয় ক্রিকেটার নীল হার্ভে’র নামানুসারে একনিষ্ঠ সমর্থক তাঁর মা এ নামকরণ করেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া কাউন্টি ক্রিকেটে ল্যাঙ্কাশায়ার ও ট্রান্সভালের প্রতিনিধিত্ব করেন নীল ফেয়ারব্রাদার। তন্মধ্যে, ১৯৯২-৯৩ মৌসুমে ল্যাঙ্কাশায়ারের অধিনায়কত্ব করেন। ক্রিকেট লেখক কলিন ব্যাটম্যান ফেয়ারব্রাদারকে আবিষ্কর্তা, বুদ্ধিমান বামহাতি হিসেবে চিত্রিত করেছেন।
লিম হাই স্কুলে অধ্যয়ন করেন তিনি। ২ এপ্রিল, ১৯৮৭ তারিখে ভারতের বিপক্ষে একদিনের আন্তর্জাতিকে অভিষিক্ত হন। ১৯৯১ সালে লর্ডসে ম্যালকম মার্শাল, কার্টলি অ্যামব্রোস, কোর্টনি ওয়ালশের ন্যায় ভয়ঙ্কর গতির ফাস্ট বোলারের অংশগ্রহণে সফরকারী ওয়েস্ট ইন্ডিজের বিপক্ষে খেলা জয়ী সেঞ্চুরি করেন। এরপর থেকেই নিজেকে দলের নিয়মিত সদস্য করেন ও বেশ কয়েকবছর একদিনের দলে মাঝারি সারির ব্যাটসম্যানরূপে গড়ে তুলেন।
কিন্তু টেস্টে তাঁর অংশগ্রহণ তেমন তাৎপর্যপূর্ণ ছিল না। অভিষেক টেস্টেই শূন্য রানের স্বাদ গ্রহণ করতে হয়েছে। ১৫ ইনিংসে কেবলমাত্র একটি অর্ধ-শতক করেন ও ব্যাটিং গড় ছিল ১৫.৬৪। তাস্বত্ত্বেও ইংল্যান্ডের পক্ষে তিনটি ক্রিকেট বিশ্বকাপ খেলার সুযোগ পেয়েছেন তিনি।
১৯৯০ সালে ওভালে সারের বিপক্ষে ল্যাঙ্কাশায়ারের সদস্যরূপে ৩৬৬ রান তোলেন। তন্মধ্যে, ৩১১ রানই এসেছিল একদিনে। একদিনে প্রতি অধিবেশনে কমপক্ষে ১০০ রান তোলা ক্রিকেটারদের মধ্যে তাঁর এ অর্জন একমাত্র উদাহরণ হিসেবে রয়েছে। ১৯৯৮ সালে প্রথম ব্যক্তি হিসেবে লর্ডসের একদিনের ঘরোয়া ক্রিকেট কাপের চূড়ান্ত খেলায় দশমবারের মতো উপস্থিতি ছিল।
২০০২ সালে ক্রিকেট খেলা থেকে অবসর নেন তিনি। এরপর তিনি ইংরেজ টেস্ট ক্রিকেটারদের নেতৃত্বদানকারী ক্রীড়া সংস্থা ইন্টারন্যাশনাল স্পোর্টস ম্যানেজমেন্টের ক্রিকেট পরিচালক হিসেবে দায়িত্ব পালন করেছেন।
খড়ুয়া রাজাপুর উচ্চমাধ্যমিক বিদ্যালয়
খড়ুয়া রাজাপুর উচ্চমাধ্যমিক বিদ্যালয় ১৯৬২ সালে খড়ুয়া রাজাপুর গ্রামবাসির উদ্দগে গড়েওঠে। ২০১০ সালে বিদ্যালয়টিকে "মাধ্যমিক" থেকে "উচ্চমাধ্যমিক বিদ্যালয়ে"উন্নিত করা হয়। বিদ্যালয়ের ছাত্র-ছাত্রী সংখ্যা ৪০০+ । বিদ্যালয়ে ১৭ জন শিক্ষক-শিক্ষিকা ও ৩ জন অন্যান্য কর্মী আছেন।বর্তমানে বিদ্যালয়টিতে কলা বিভাগ ও বিজ্ঞান বিভাগে পাঠ দানের ব্যবস্থা রয়েছে।বিদ্যালয়ে একটি গ্রন্থাগার রয়েছে। যেখানে ৫০০ এর বেশী বই আছে।এই গ্রন্থাগার বিদ্যালয়েত ছাত্র-ছাত্রীদের জ্ঞান বৃদ্ধিতে নিয়জিত রয়েছে
বিদ্যালয়টিতে ২৯ টি শ্রেনী কক্ষ রয়েছে। ৩ টি বীক্ষণাগার ও একটি প্রসস্থ খেলার মাঠ বিদ্যালয়ে বর্তমান।
বিদ্যালয়টির দক্ষিণ পাশে বা সমুখ ভাগে পাকা রাস্তার সঙ্গে রয়েছে বিদ্যালয়ের প্রধান প্রবেশ পথ ও বিদ্যালয় প্রাচীর।বাকি তিন দিকে কাঁটাতারের ঘেরা রয়েছে।
পলিক্যাওস
পলিক্যাওস () অ্যামিবোজোয়া পর্বের অ্যামিবিডা পরিবারের একটি গণ বিশেষ।
এই গণের প্রজাতিগুলির কোষে বেশির ভাগ সময় অনেকগুলি সিউডোপড গঠিত হয় এবং মাঝে মধ্যে গোলাকৃতি মুণ্ড বিশিষ্ট একটি মাত্র সিউডোপোড তৈরি হয়। ৫০ থেকে ৪০০ মাইক্রোমিটার দীর্ঘ কোষের একটিমাত্র দানাদার নিউক্লিয়াস ডিম্বাকৃতি বা পেয়ালাকৃতির হয়ে থাকে। কোষের সাইটোপ্লাজমে বিভিন্ন আকৃতির কেলাস পরিলক্ষিত হয়।
পলিক্যাওস ডুবিয়াম
পলিক্যাওস ডুবিয়াম () অ্যামিবোজোয়া পর্বের অ্যামিবিডা পরিবারের পলিক্যাওস গণের একটি প্রজাতি বিশেষ, যা মূলতঃ উত্তর আমেরিকা ও উত্তর ইউরোপ থেকে সংগ্রহ করা গেছে। স্বাদু জলে বসবাসকারী এই জীব শৈবাল জাতীয় খাদ্যকণা গ্রহণ করে থাকে।
পলিক্যাওস ডুবিয়ামের নিউক্লিয়াস ডিম্বাকার। কোষে এন্ডোপ্লাজম অনুপস্থিত এবং সাইটোপ্লাজমে গুচ্ছাকারে চাকতির আকৃতি ও রম্বসাকৃতি বিশিষ্ট কেলাস অবস্থিত। কোষে বেশির ভাগ সময় অনেকগুলি সিউডোপড (গড়ে বারোটি) গঠিত হয় এবং চলনের সময় মাঝে মাঝে একটি মাত্র সিউডোপোড তৈরি হয়। সিউডপডের দোইর্ঘ্য বরবার কোন শীরা দেখতে পাওয়া যায় না, যা থেকে অ্যামিবা গণের প্রজাতিদের থেকে একে আলাদা করা যায়।
পলিক্যাওস ডুবিয়ামের জিনোমে ৬৭,০০০ কোটি যুগ্ম ক্ষারক রয়েছে, যা মানব জিনোমের চেয়ে দুইশতাধিক গুণ বড়। পরিচিত জীবজগতের মধ্যে এই জীবের জিনোম সর্বাপেক্ষা বৃহত্তমগুলির মধ্যে অন্যতম।
ক্যালিফোর্নিয়া স্টেট রুট ১৮৮
স্টেট রুট ১৮৮(SR 188) একটি ২ মাইল(৩ কিমি) রাস্তা যা স্টেট রুট ৯৪ কে মেক্সিকো-যুক্তরাষ্ট্র সীমানার সাথে যুক্ত করেছে। এর দক্ষিণে শেষ প্রান্ত হলো টেসেট, বাজা ক্যালিফোর্নিয়া এবং উত্তরের শেষ প্রান্ত ক্যালিফোর্নিয়ার টেসেটের নিকটে SR 94 । এই রাস্তাটি ১৯৭২ সালে চিহ্নিত করা হয়েছিল এবং এখনো সেই একই অবস্থায় আছে।
স্টেট রুট ১৮৮ অথবা টেসেট রোড টেসেট, বাজা ক্যালিফোর্নিয়ার যুক্তরাষ্ট্র-মেক্সিকো সীমানায় শুরু হয়েছে। ২০০৮ সালে এই সীমানা পারাপার মোটামুটিভাবে বাজা ক্যালিফোর্নিয়া ও ক্যালিফোর্নিয়ার ট্রাফিকের শতকরা চার ভাগ নিয়ন্ত্রন করে। রাস্তাটি উত্তরদিকে চলে গেছে এবং একটি বড় ব্যবসায়িক জেলা টেসেট ক্যালিফোর্নিয়ার মধ্যে দিয়ে চলে গেছে। এই সড়কটি থিং রোডের সাথে মিলিত হয়ে উত্তরপূর্ব দিকে ঘুরে জেলাটি ছেড়ে যায়। রাস্তাটি উত্তরপূর্ব দিকে চলতে থাকে, হামফ্রায়েস রোডের সাথে মিলিত হয়, যেখানকার আশেপাশের সব কিছু খুবই অনুন্নত। SR 188, SR 94 এর সাথে পোট্রেরো থেকে কাছে একটা জায়গায় মিলিত হয় এবং এখানেই এটি শেষ হয়েছে ও SR 94 এর ডানপাশের রাস্তার সাথে এক হয়ে গেছে।
পুরো রাস্তাটি ন্যাশনাল হাইওয়ে সিস্টেমের  মধ্যে আছে, যা দেশের অর্থনীতি, প্রতিরক্ষা এবং গতিশীলতার জন্য গুরুত্বপূর্ণ  রাস্তাসমূহের একটি নেটওয়ার্ক। ২০১৩ সালে, SR 188 বার্ষিক গড় ট্রাফিক(AADT) ছিল উত্তরপ্রান্তে ৫৬০০ এবং দক্ষিণপ্রান্তে ৫৯০০, যা পরবর্তীতে সড়কগুলোর মধ্যে সবচেয়ে বেশী AADT ছিল।
যখন SR 188 প্রথম চিহ্নিত করা হয়, সেই আসল বিন্যাসটি লেজিসলেটিভ র‍্যুট ৯৪ হিসেবে মনোনীত ছিল। ১৯৬৪ সালের সড়ক পুনরায় সড়ক নাম্বার নির্ধারণের সময় SR 188 অফিসিয়ালি ফলেন লীফ লেক থেকে রিচার্ডসন ক্যাম্পের নিকটাবর্তী রুট ৮৯ এর দক্ষিণ প্রান্ত হিসেবে ঘোষণা করা হয়। এটি ১৯৬৫ সালে বাদ দেওয়া হয়।
পোট্রেরো শহর থেকে টেসেট পর্যন্ত একটি রোড ১৯১৭ থেকেই ছিল। টেসেট সীমান্ত পারাপার উন্মুক্ত হয় ১৯৩২ সালে। ১৯৩৮ সালে, সানডিয়েগো কান্ট্রি বোর্ড অব সুপারভাইজরস সংক্ষিপ্ত এবং সমতলের সাথে আরো সমান করার জন্য নতুন করে রাস্তা নির্ধারণের প্রস্তাব দেয়, যদিও স্থানীয় অধিবাসী এবং ব্যবসায়ী যারা পুরাতন রাস্তা পছন্দ করতেন তারা বাঁধা দিয়েছিলেন। তারপর থেকে সেই টেসেট পর্যন্ত সেই রাস্তার পথ একই থাকে।
এসআর ১৮৮ এর বর্তমান পথ ১৯৭২ সালে চিহ্নিত করা হয়েছিল। সেই পথটির এখনো কোন গুণগতভাবে পরিবর্তন ঘটেনি। টেসেট সীমানা পারাপার টেসেট কমার্সিয়াল ভেহিকল এনফোর্সমেন্ট ফ্যাসিলিটি উন্মুকত হওয়ার মাধ্যমে ট্রাক পরিবহনের মাত্রায় পরিবর্ধিত হয়েছিল। এটি ২০০৮ সালে সম্পন্ন হয়েছিল। সীমানা পারাপারের এই জায়গাটার অতীতের পরিবর্ধন হয়েছিল ২০০৪ এবং ২০০৫ এ।
২০১৫ সালের মধ্যে নিরাপত্তা ব্যবস্থার উন্নতিকল্পে রোডটিকে একটি ট্রাক বাইপাসের সাথে দুইটি পোর্ট অব এন্ট্রির সাথে যুক্ত করার পরিকল্পনা করা হয়।
হার্টম্যানেলিডা
হার্টম্যানেলিডা () অ্যামিবোজোয়া পর্বের লোবোসা উপ-পর্বের টিউবিউলিনিয়া শ্রেণীর টিউবিউলিনিডা বর্গের অন্তর্গত একটি পরিবার বিশেষ।
হার্টম্যানেলিডা পরিবারের প্রজাতিদের সাধারণতঃ মাটিতে পাওয়া যায়। চলনশীল অবস্থায় এই এককোষী জীবগুলি একটি মাত্র সিউডোপড বিশিষ্ট চোঙাকার ধারণ করে।
আর্সেলিনিডা
আর্সেলিনিডা () বা আর্সেলাসিয়ান () অ্যামিবোজোয়া পর্বের টিউবিউলিনিয়া শ্রেণীর একটি বর্গ বিশেষ।
ইসলামিয়া সরকারি কলেজ
ইসলামিয়া সরকারি কলেজ বাংলাদেশের সিরাজগঞ্জ জেলার একটি শিক্ষা প্রতিষ্ঠান। এটি উত্তর বঙ্গের প্রবেশদ্বার সিরাজগঞ্জে ১৯২১ সালে প্রতিষ্ঠা করা হয়েছিল।
১৯২১সালে কওমী মাদ্রাসা হিসেবে এটি প্রতিষ্ঠিত হয়। এরপর ইসলামিয়া ইন্টারমিডিয়েট কলেজ (আইআই কলেজ) হিসেবে এর নামকরণ করা হয়। ১৯৮৪ সালে জাতীয়করণ করার মাধ্যমে বর্তমান ইসলামিয়া সরকারি কলেজ নামকরণ করা হয়।
ইসলামিয়া সরকারি কলেজে উচ্চ মাধ্যমিক শ্রেণীতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া জাতীয় বিশ্ববিদ্যালয়ের অধিভুক্ত এই কলেজটিতে বিবিএ, বিএসসি অনার্স কোর্স করার ব্যবস্থা রয়েছে।
কলেজটির কলা ভবনের ২য় তলায় একটি ছোট গ্রন্থাগার রয়েছে। কলেজ প্রাঙ্গণে একটি বিশাল মাঠ রয়েছে যা বছরের বেশির ভাগ সময় এ মাঠ পানিতে ডুবে থাকে। এছাড়াও এখানে একটি মসজিদ রয়েছে। যা সিরাজগঞ্জ বহুমূখী উচ্চ বিদ্যালয় ভবনের সাথে অবস্থিত।
অপর্ণাচরণ সিটি কর্পোরেশন বালিকা উচ্চ বিদ্যালয়
অপর্ণাচরণ সিটি কর্পোরেশন বালিকা উচ্চ বিদ্যালয় (ইংরেজি: Aparnacharan City Corporation Girls' High School) চট্টগ্রাম জেলায় অবস্থিত একটি শিক্ষাপ্রতিষ্ঠান। এটি চট্টগ্রামের প্রাচীনতম ও ঐতিহাসিক একটি বালিকা বিদ্যালয়। ১৯২৭ সালে এই বিদ্যালয়টি প্রতিষ্ঠা লাভ করে।
এই বিদ্যালয়ের নাম বিশিষ্ট বিদ্যোৎসাহী ও শিক্ষানুরাগী হিসেবে পরিচিত শ্রীযুক্ত রায়বাহাদুর অপর্ণাচরণ দের নামানুসারে রাখা হয়। তবে উক্ত বিদ্যালয়টি প্রতিষ্ঠায় উদ্যোক্তাদের মধ্যে মধ্যমনি ছিলেন শ্রীযুক্ত রজনীকান্ত বিশ্বাস ও তার দুই বন্ধু শ্রীযুক্ত কিরণচন্দ্র দাশ ও বৃটিশ বিরোধী বিপ্লবী নেতা অনন্ত সিঙের পিতা গোলাপ সিং। রজনীকান্ত বিশ্বাস ও তার দুই বন্ধুর অণুরোধে এই বিদ্যালয়ের জমি ক্রয়ে শ্রী অপর্ণাচরণ দে সেই সময় অনধিক দশ হাজার টাকা দান করেন। এই বিদ্যালয়ের পদযাত্রা প্রথম দিকে মিডল প্রাইমারী স্কুল হিসেবে শুরু হলেও পরবর্তীকালে এই বিদ্যালয়টি ৪র্থ, ৫ম ও ১০শ্রেণী পর্যন্ত ধীরে ধীরে অগ্রসর হতে থাকে। চট্টগ্রামের যুব বিদ্রোহের প্রথম মহিলা শহীদ প্রীতিলতা ওয়াদ্দেদার কিছু কাল এই বিদ্যালয়ের প্রধান শিক্ষিকা পদে নিযুক্ত ছিলেন।
ওকলাহোমা স্টেট হাইওয়ে ১০৮
স্টেট হাইওয়ে ১০৮ (সংক্ষেপে এস.এইচ-১০৮) উত্তর-মধ্য ওকলাহোমার মধ্যে পেইন, নোবেল, এবং পনি প্রদেশের একটি ছোটখাট রাষ্ট্রীয় মহাসড়ক। এটা রিপলির এস.এইচ-৩৩ দক্ষিণ থেকে লিলার মধ্যে ইউ.এস রুট ৬৪ (ইউ.এস-৬৪) পর্যন্ত ২৪.১ মাইল (৩৮.৮ কিমি) চলে গেছে। এস.এইচ-১০৮ এর কোন একদিকের পার্শ্বশাখা নেই।
এস.এইচ-১০৮, ১৯৫৫ সালের ১১ জুলাই রাষ্ট্রীয় মহাসড়ক ব্যবস্থার যোগ হয়েছিল। এই সময়ে, মহাসড়কটির একই ব্যাপ্তি ছিল যেটা এখন করা হয়েছিল; বছরের পর বছর ধরে মহাসড়কটির সংযোগ সোজা করার জন্য বিন্যস্ত করতে শুধুমাত্র সামান্য পরিবর্তন করা হয়েছিল।
এস.এইচ-১০৮ পেইন প্রদেশের এস.এইচ-৩৩ এ পার্কিনস এবং ক্যাসিং মধ্যে প্রায় মাঝপথে শুরু হয়েছে। এখান থেকে, মহাসড়কটি রিপলি রোডের উপর দিয়ে উত্তরে গেছে। প্রায় দুই মাইল (৩.২ কিমি) চলে, রাস্তাটি রিপলি(পপ. ৪৪৪) শহরের মধ্য দিয়ে অতিক্রম করেছে। রিপলির উত্তরে, এটা সিমএ্যরণ নদীকে অতিক্রম করেছে। সাত মাইল (১১ কিমি) পরে, মহাসড়কটি এস.এইচ-৫১ কে ছেদ করেছে এবং এস.এইচ-১০৮ এর পশ্চিম বরাবর ঘুরেছে, একই সঙ্গে এক মাইল (১.৬ কিমি) রাস্তা গঠন করেছে।  তারপর এস.এইচ-১০৮ রোজ রোডের উপর দিয়ে উত্তরে চলে গেছে।
এস.এইচ-৫১ এর প্রায় আট মাইল (১৩ কিমি) উত্তরে, এস.এইচ-১০৮ গ্লেনকো (পপ. ৫৮৩) তে প্রবেশ করেছে। মহাসড়ক তারপর কোন বিনিময় ছাড়া ক্রম পৃথকের মাধ্যমে সিমএ্যরণ টার্নপাইককে অতিক্রম করেছে। গ্লেনকোর প্রায় এক মাইল (১.৬ কিমি) উত্তর থেকে মহাসড়কটি পূর্বদিকে গেছে।  পেইন প্রদেশ থেকে বের হওয়ার পরে, মহাসড়কটির উপতাক্য নোবল-প্যানি প্রদেশ লাইনের সকল পথের প্রান্ত, ইউ.এস-৬৪ এর লিলার অনিয়মিত বন্দোবস্তোর মধ্যে থেকে হয়েছে।
২০১২ হিসাবে, এস.এইচ-১০৮ বরাবর সর্বোচ্চ গড় বার্ষিক দৈনিক ট্রাফিক (এএডিটি) ৫৯০০টি এস.এইচ-৫১ অংশ বরাবর হিসাব করা হয়েছিল। এস.এইচ-১০৮ এর সর্বোচ্চ ট্রাফিকের পরিমাণ ১৯০০টি এএডিটির এস.এইচ-৫১ এর উত্তরে হিসাব করা হয়েছিল। সর্বনিম্ন এএডিটি ১৫০০টি হিসাব করা হয়েছিল, যা এর মধ্যে গ্লেনকো ও দক্ষিণ রিপলি উভয়ের মধ্যে হয়েছিল।  এস.এইচ-১০৮ এর কোন অংশ ন্যাশনাল হাইওয়ে ব্যবস্থার অংশ হিসাবে আখ্যায়িত করা হয়নি।
এস.এইচ-১০৮ প্রথম ১৯৫৫ সালের ১১ই জুলাই নামকরণ করা হয়েছিল। মহাসড়কটিতে সে সময় বেশিরভাগই নুড়ি ছিল; শুধুমাত্র দক্ষিণ প্রান্ত থেকে রিপলি অংশ এবং এস.এইচ-৫১ বিন্দু পর্যন্ত বাঁধানো ছিল। ১৯৬০ সালে, এস.এইচ-৫১ এবং গ্লেনকো মধ্যে এস.এইচ-১০৮ অংশ বাঁধানো ছিল। ১৯৬৩ সালে, বাঁধানো অংশ উত্তর গ্লেনকো থেকে মহাসড়কের উত্তর প্রান্তে বাড়ানো হয়েছিল।
মহাসড়কের প্রথম বিন্যাসের পরিবর্তন হয়েছিল ১৯৬৬ সালের ১ নভেম্বর, যখন এস.এইচ-৫১ স্টিলওয়াটার এবং ইয়েলের মধ্যে সোজা হয়ে গেল; এস.এইচ-৫১ সঙ্গে এস.এইচ-১০৮ এর একসাথে চালিয়ে যেতে পূনঃবিন্যস্ত করা হয়েছিল।  ঠিক একই সময়, এস.এইচ-১০৮ এর বাকিটুকু বাঁধানো হয়েছিল। [lower-alpha 1] এস.এইচ-১০৮ এর চূড়ান্ত পরিবর্তনের ১৯৭৪ সালের ৪ জুন হয়েছিল, ফলে যখন এস.এইচ-৩৩ একটি সোজা ছোট অংশ নতুন মহাসড়কের সাথে মিলিত হতে এস.এইচ-১০৮ এ চলে যায়। তখন থেকে কোন পরিবর্তন করা হয়নি।
রসিকবিল
রসিকবিল () হচ্ছে ভারতের পশ্চিমবঙ্গের কোচবিহার জেলায় অবস্থিত একটি ছোট হ্রদ। এই হ্রদটি পরিযায়ী পাখিদের আকর্ষণ করে এবং পাখিরা এখানে বাসা তৈরি করে। এখানে পানকৌড়ি, বিভিন্ন প্রজাতির মানিকজোড় ছাড়াও নানা প্রজাতির পাখি দেখা যায়। এখানে একটি হরিণ উদ্যান এবং কুমির ও ঘড়িয়াল পুনর্বাসন কেন্দ্র আছে। এছাড়াও এখানে একটি চিতাবাঘ, অজগর ঘর, পক্ষীশালা এবং কচ্ছপ উদ্ধার কেন্দ্র আছে।
রসিকবিল কোচবিহারের তুফানগঞ্জ শহর থেকে দেড় ঘণ্টার পথের দূরে অবস্থিত। আলিপুরদুয়ার থেকে এই হ্রদ ৭৪ কিলোমিটার দূরে। সবচেয়ে কাছের রেল ষ্টেচন কামাক্ষাগুড়ি সাত কিলোমিটার দূরে অবস্থিত। স্টেশন থেকে গাড়ি ভাড়া সহজেই পাওয়া যায়।
এম-১০৯ (মিশিগান হাইওয়ে)
এম-১০৯ মিশিগান মার্কিন যুক্তরাষ্ট্রের নিম্নতর উপদ্বীপের একটি রাষ্ট্রীয় ট্রাঙ্কলাইন হাইওয়ে নামে খ্যাত যেটা এম্পায়ার এবং গ্লেন আর্বর মধ্যে দিয়ে চলে গেছে। লেক মিশিগান ও গ্লেন লেকের মধ্যে বালুকাময় বনভূমির একটি অংশের উপর অবস্থিত মহাসড়কটির উভয় প্রান্তে এম-২২ এ সংযুক্ত একটি লুপ দিয়ে পর্যটকরা স্লিপিং বিয়ার ডুনস্ ন্যাশনাল এবং পিয়ার্স স্টকিং সিনেক ড্রাইভে প্রবেশ করতে পারে। ট্রাঙ্কলাইন একটি এলাকা ঢুকেছে যেটার নাম “আমেরিকায় সবচেয়ে সুন্দর জায়গা”, এবিসি মর্নিং শো এর, গুড মর্নিং আমেরিকা। মহাসড়কটি ১৯২৯ সালে নামকরণ করা হয়েছিল এবং ১৯৩৯ সালে সম্পূর্ণরূপে বাঁধানো হয়েছিল।
এম-১০৯ একটি ছেদ আরম্ভ হয়েছে এম-২২ সাম্রাজ্যের উত্তর থেকে। ট্রাঙ্কলাইনটি ম্যাপেল গ্রোভ কবরস্থানের আগে মরুভূমি মহাসড়ক বরাবর উত্তরদিকে চলে গেছে এবং স্লিপিং বিয়ার ড্যান ন্যাশনাল লেকশোর মধ্যদিয়ে চলে গেছে।  একটি সামাজিক মিডিয়ার প্রচারণার উপর ভিত্তি করে ওয়েবসাইট ভোটদানের মাধ্যমে ২০১১ সালের  আগস্টে গুড মর্নিং আমেরিকা' দ্বারা দেয়া এলাকা দেয়া হয়েছিল“আমেরিকায় সবচেয়ে সুন্দর জায়গা”।  আরও উত্তরে, মহাসড়কটি গ্লেন লেকের পশ্চিম তীরে বরাবর একএিত হওয়ার আগে পিয়ার্স স্টকিং সিনেক ড্রাইভের প্রবেশদ্বার অতিক্রম করেছে। লেকের পশ্চিম কোণের কাছাকাছি, এম-১০৯ একটি উচু বালু এলাকার প্রবেশমুখের পাশ দিয়ে অতিক্রম করেছে, যেটা প্রধানত ময়দান। ট্রাঙ্কলাইন গ্লেন হ্যাভেন রাস্তা, আগের এম-২০৯, দক্ষিণের গ্লেন হ্যাভেন, মিশিগান লেকের উপকূলের আগের বন্ধ শহরের সাথে ছেদে ৯০-ডিগ্রী মোড়ে তৈরী করেছে। এম-১০৯ হারবার মহাসড়কের অনুসরণ ছেদে পূর্বদিকে ঘুরেছে। এটা অন্য একটি বৃক্ষপূর্ণ এলাকা গ্লেন লেক এবং স্লিপিং বিয়ার বের মধ্যে মধ্যদিয়ে চলে গেছে। মহাসড়কটি ডি.এইচ. ডে ক্যাম্পগ্রাউণ্ড দিয়ে অতিক্রম করেছে এবং পশ্চিমী এভিনিউ অনুসরণ করে গ্লেন আর্বরে প্রবেশ করেছে। এম-২২(রে স্ট্রিট) এর সাথে ছেদে, এম-১০৯ শহরের মাঝখানে শেষ হয়েছে।
মিশিগানের অন্যান্য রাষ্ট্রীয় মহাসড়কের মত, এম-১০৯ মিশিগান পরিবহন বিভাগ(এম.ডি.ও.টি) দ্বারা পরিচালিত হয়। ২০১১ সালে, ডিপার্টমেন্টের ট্রাফিক সার্ভে দেখা যায় যে গড়ে, ৭৮৩টি যানবাহন ডুন হাইওয়ে বরাবর প্রতিদিন মহাসড়ক ব্যবহার করে এবং ৭৫৮টি যানবাহন হারবার হাইওয়ে বরাবর প্রতিদিন যাতায়াত করে, যেটা যথাক্রমে হাইওয়ে বরাবর সর্বোচ্চ এবং সর্বনিম্ন সংখ্যা।  এম-১০৯ এর কোন অংশ ন্যাশনাল হাইওয়ে সিস্টেম তালিকাভুক্ত করা হয়নি, রাস্তাটির নেটওয়ার্ক দেশের অর্থনীতি, প্রতিরক্ষা, এবং গতিশীলতা জন্য গুরুত্বপূর্ণ।
সড়কের প্রথম অংশ এম-১০৯ নামকরণ গ্রহণ করতে ১ মে, ১৯২৯ সালে মানচিত্রের উপর স্থান এবং স্বাক্ষর করা হয়েছিল। সড়কটিতে সাম্রাজ্যের এম-২২ এর উত্তর থেকে একটা পার্শ্বীয় শাখা ছিল যেটা ঠিক ডি.এইচ ডে স্টেট পার্কের পশ্চিমে গ্লেন হ্যাভেনে শেষ হয়েছে।  মহাসড়কটি গ্লেন হ্যাভেন ও গ্লেন আর্বর মধ্যে একটি বিদ্যমান রাস্তা বরাবর পূর্বে বাড়ানো হয়েছিল। মে ১, ১৯৩৩ সালে এই সংযোজিত অংশটি এম-১০৯ এর আধুনিক রাস্তা শেষ করা হয়েছিল।  মহাসড়কটি ১৯৩৯ সালে সম্পূর্ণরূপে বাঁধানো হয়েছিল।
ঐতিহাসিক বস্তুবাদ
ঐতিহাসিক বস্তুবাদ ()হচ্ছে সমাজজীবনের অনুশীলনে দ্বান্দ্বিক বস্তুবাদের মূলনীতিগুলোর প্রয়োগ। সামাজিক জীবনধারা এবং সমাজ ও সমাজের ইতিবৃত্তের বিচারে দ্বান্দ্বিক বস্তুবাদের মূলনীতিগুলোর প্রয়োগ ও ব্যবহারকে বলে ঐতিহাসিক বস্তুবাদ।
কার্ল মার্কস "ঐতিহাসিক বস্তুবাদ" অভিধাটি নিজে প্রয়োগ করেননি। তিনি যে শব্দগুচ্ছ প্রয়োগ করেছেন তা হচ্ছে "ইতিহাসের বস্তুবাদী ধারনা"। ইতিহাসের ঐতিহাসিক বস্তুবাদী তত্ত্ব হচ্ছে সমাজব্যাখ্যার পদ্ধতি। মার্কসের কাছে সমাজের বৈপ্লবিক রূপান্তরণের জন্যই সমাজের বৈজ্ঞানিক ব্যাখ্যার প্রয়োজন অনুভূত হয়। মার্কস ও এঙ্গেলস ইতিহাসের বস্তুবাদী ব্যাখ্যার প্রথম প্রবক্তা। সমাজের দার্শনিক ব্যাখ্যায় মার্কসবাদ যে মৌলিক বিপ্লব ঘটিয়েছিলো এটা ছিলো তার ভিত্তি।
দ্বান্দ্বিক বস্তুবাদ
দ্বান্দ্বিক বস্তুবাদ () হচ্ছে এমন একটি বিশ্ববীক্ষা যা বিশ্বের ঘটমান সমস্ত পরিবর্তন ও মিথস্ক্রিয়া প্রবাহকে ব্যাখ্যা করার মতবাদ। একে দ্বান্দ্বিক বস্তুবাদ বলা হয়, কারণ, বস্তুজগতের প্রতি এর দৃষ্টিভঙ্গি ও বস্তুজগতের ঘটনাপ্রবাহ বিশ্লেষণ ও ব্যাখ্যার পদ্ধতি হলো দ্বান্দ্বিক আর বস্তুজগতের ঘটনা প্রবাহের ব্যাখ্যা, সেই সম্পর্কে এর ধারণা এবং এর তত্ত্ব হলো বস্তুবাদী।
উনিশ শতকের প্রথমার্ধে দ্বান্দ্বিক ও ঐতিহাসিক বস্তুবাদের আত্মপ্রকাশের তত্ত্বগত পূর্বশর্তগুলো গড়ে উঠেছিলো। ঊনবিংশ শতকের ধ্রুপদী জার্মান দর্শনের প্রগতিশীল ভাবধারনা, সর্বোপরি হেগেল ও ফয়েরবাখের দর্শন ছিলো দ্বান্দ্বিক বস্তুবাদের তত্ত্বগত উৎসকার্ল মার্কস ও ফ্রিডরিখ এঙ্গেলসের দার্শনিক অভিমত পরিগ্রহ করেছিলো বিপ্লবী প্রলেতারিয়েতের অবস্থান থেকে হেগেলের দ্বন্দ্ববাদ ও ফয়েরবাখের বস্তুবাদের এক সমালোচনাত্মক সমীক্ষার মধ্য দিয়ে।
দ্বন্দ্ববাদ এর ইংরাজি প্রতিশব্দ Dialectics । এই শব্দটি গ্রিক শব্দ 'Dialego' থেকে এসেছে যার অর্থ বিতর্ক বা আলোচনার মধ্য দিয়ে সঠিক সিদ্ধান্তে উপনীত হওয়া। তবে দ্বান্দ্বিকতার আসল অর্থ হল দুটি পরস্পর বিরোধী সংঘাতজনিত প্রক্রিয়া। হেগেল এই প্রক্রিয়ার কথা প্রথম বলেন। হেগেলের মতে সৃষ্টির সবকিছুর পেছনেই রয়েছে দ্বন্দ্ব। তাঁর মতে এর কারণ ভাব বা চৈতন্য (Idea)। এ কারণে হেগেলের দ্বান্দ্বিক তত্ত্ব ভাববাদ নামে পরিচিত। অপরদিকে কার্ল মার্কস-এর মতে দ্বন্দ্বের কারণ বস্তুজগত। মার্কস দ্বন্দ্ববাদকে ভাববাদ এর প্রভাব থেকে মুক্ত করে বস্তুবাদী জগতের গতি, পরিবর্তন, রুপান্তর ও বিকাশের দ্বন্দ্ববাদের প্রয়োগ ঘটান। তাই মার্কসীয় দ্বন্দ্বমূলক পদ্ধতিকে 'দ্বন্দ্বমূলক বস্তুবাদ' বলে।
(১)পরিমাণগত পরিবর্তন থেকে গুনগত পরিবর্তনে রুপান্তর ;
(২)বিপরীতের ঐক্য ও সংগ্রাম ;
(৩)নেতির নেতিকরন ।
দ্বান্দ্বিক বস্তুবাদ অনুযায়ী, বস্তু সর্বদা গতিশীল অবস্থায় থাকে। গতিই বস্তুর অন্তর্নিহিত বৈশিষ্ট্য, তার অস্তিত্বের ধরন। বস্তুতে গতি সঞ্চারিত হয় বাইরের কোনো শক্তির কারণে নয়, অভ্যন্তরীণ গতির কারণেই বস্তুজগতে বিকাশ সাধিত হয়। লুডউইগ ফয়েরবাক কেবল বাহ্যিক গতির কথা বলেছিলেন কিন্তু মার্কস বলেন অভ্যন্তরীণ গতি বাহ্যিক গতিকে সক্রিয় করে তোলে। তাই অভ্যন্তরীণ গতি বা কারণ হচ্ছে মুখ্য আর বাহ্যিক কারণ হচ্ছে গৌণ। মাও সেতুং বলেন,
বস্তুবাদী দ্বন্দ্ববাদের মতে বাহ্যিক কারণ হচ্ছে পরিবর্তনের শর্ত। আর অভ্যন্তরীণ কারণ হচ্ছে পরিবর্তনের ভিত্তি, অভ্যন্তরীণ কারণের মাধ্যমে বাহ্যিক কারণ সক্রিয় হয়। যথার্থ তাপেই মুরগীর ডিম মুরগীর ছানায় পরিবর্তিত হয়, কিন্তু কোনো তাপেই পাথরকে মুরগীর ছানায় পরিবর্তিত করতে পারে না, কারণ এ দুইয়ের ভিত্তি ভিন্ন।
মুদ্রা ধাতু
পর্যায় সারণিতে গ্রুপ ১১ তে অব‌স্থিত মৌল যেমন তামা (Cu), রুপা (Ag) ও সোনা (Au) এদের ধাতব বৈশিষ্ট্য যেমন উজ্জলতা বিদ্যমান । ঐতিহাসিকভাবে এসব ধাতু দিয়ে মুদ্রা তৈরি করে তাদেরকে ক্রয় বিক্রয় ও অন্যান্য প্রয়োজনে বিনিময়ের মাধ্যম হিসেবে ব্যবহার করা হয় । এদেরকে মুদ্রা ধাতু (Coinage metals) বলা হয় ।
দ্বান্দ্বিক ও ঐতিহাসিক বস্তুবাদ
দ্বান্দ্বিক ও ঐতিহাসিক বস্তুবাদ (), হচ্ছে জে. ভি. স্তালিন কর্তৃক রচিত সোভিয়েত ইউনিয়নের কমিউনিস্ট পার্টি এবং মার্কসবাদ-লেনিনবাদ ও স্তালিনবাদের মতাদর্শিক কেন্দ্রীয় গ্রন্থ।
পুস্তিকাটি ১৯৩৮ সালে প্রথম প্রকাশিত হয় এবং সেটি লেনিনের দার্শনিক রচনাবলী ও তৎকালীন "সোভিয়েত ইউনিয়নের বলশেভিক কমিউনিস্ট পার্টির সংক্ষিপ্ত ইতিহাসকে" গভীরভাবে উপস্থাপন করে। পরে এটি সোভিয়েত ইউনিয়নের রাষ্ট্রীয় মতবাদ হিসেবে গৃহীত হয়। পুস্তিকাটির শিরোনাম দ্বান্দ্বিক বস্তুবাদ ও ঐতিহাসিক বস্তুবাদকে উল্লেখ করে।
চারুচন্দ্র বসু
চারুচন্দ্র বসু () (১৮৯০ - ১৯ মার্চ, ১৯০৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে তিনি স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। তিনি ছিলেন শীর্ণ, দুর্বলদেহের একজন তরুণ যার ডানহাত জন্মাবধি অসাড় ছিলো। তাঁর পিতার নাম কেশবচন্দ্র বসু এবং জন্ম তৎকালীন খুলনা জেলার শোভনা গ্রামে।
বিশ শতকের শূন্য দশকে পুলিসের উকিল আশুতোষ বিশ্বাস বিপ্লবীদের সম্পর্কে মামলায় সরকারপক্ষে নিযুক্ত হতেন। বিপ্লবীরা তাঁকে হত্যা করার সংকল্প করলে চারুচন্দ্র একাজের ভার নেন। তিনি অসাড় হাতে রিভলভার বেঁধে বাঁ হাতে গুলি করে কোর্ট প্রাঙ্গণে আশু বিশ্বাসকে ১০ ফেব্রুয়ারি ১৯০৯ তারিখে হত্যা করেন এবং ঘটনাস্থলেই ধৃত হন। তাঁর ওপর প্রচণ্ড অত্যাচার চালিয়েও পুলিস কোনো কথা আদায় করতে পারেনি। তিনি শুধু বলেছিলেনঃ "ভবিতব্য ছিলো আশু আমার হাতে নিহত হবে, আমি ফাঁসিতে মরবো, আশু দেশের শত্রু তাই হত্যা করেছি"। বিচারে তাঁর ফাঁসির হুকুম হয় এবং ১৯ মার্চ, ১৯০৯ তারিখে আলিপুর কেন্দ্রীয় কারগারে ফাঁসি কার্যকর করা হয়।
ওয়াশিংটন স্টেট রুট ১৬৮
স্টেট রুট ১৬৮(এসআর ১৬৮) মার্কিন যুক্তরাষ্ট্রের ওয়াশিংটনে অবস্থিত আইন বিধিবদ্ধ, কিন্তু অনির্মাণীয় একটি রাষ্ট্রীয় মহাসড়ক। মহাসড়কটি এসআর ৪১০ এর উপর মরশুমি চিনুক পাসকে প্রতিস্থাপিত করে ক্যসক্যেডেল রেঞ্জের মাধ্যমে একটি বিকল্প অতিক্রমের ব্যবস্থা হিসাবে দেখানো হয়েছে। প্রস্তাবটি সর্বপ্রথম ১৯৩০ সালে টানা হয়েছিল এবং মহাসড়কটি ১৯৭০ সাল থেকে তার বর্তমান নামকরণের অধীনে আইনে লিপিবদ্ধ হয়েছিল, তবে কোন নির্মাণই হয়নি।
মহাসড়কটি এসআর ৪১০ এর সঙ্গে একটি জংশনে, পিয়ার্স কাউন্টির, গ্রীনওয়াটারের মধ্যে দিয়ে আইনবদ্ধ  করা হয়েছিল। ইয়াকিমা প্রদেশের ক্লিফডেলের এসআর ৪১০ এর উত্তরের সঙ্গে এর পূর্ব প্রান্ত থেকে রাস্তাটি মাউন্ট বেকার- স্নোক্লোমি ন্যাশনাল ফরেস্ট, নজ্যস পাস, এবং ওয়েনাচি ন্যাশনাল ফরেস্ট দিয়ে পূর্বে চলতে থাকে। মহাসড়কটি পিরামিড শিখরের কাছাকাছি দিয়ে অতিক্রম করে, যার সর্বোচ্চ উচ্চতায় ৫.৭১৮ ফুট(১৭৪৩ মি.)।  বর্তমানে, আইনবদ্ধ মহাসড়কের মত অতিক্রমণ রোড ১৯ এবং রোড ৭০ সহ বনের বিভিন্ন রাস্তা দ্বারা আচ্ছাদিত হয়েছে।
হাইওয়ে তৈরির প্রধাণত দুটি কারণ বিদ্যমান ছিল। প্রথমত, এসআর ১৬৮ নজ্যস (৪,৯২৩ ফুট উচ্চতায় (১,৫০১ মিটার)) অতিক্রমের মাধ্যমে একটি পূর্ণাঙ্গ পর্বের রাস্তা হবে। চিনুক পাসের(৫,৪৩০ ফুট উচ্চতায় (১,৬৫৫ মিটার)) কাছে ভয়ঙ্কর ধ্বসের কারণে এসআর ৪১০ বছরে একবার বন্ধ হয়ে যায়।  দ্বিতীয়ত, এসআর ১৬৮ বাণিজ্যিক যানবাহনকে মাউন্ট রেইনিয়ার ন্যাশনাল পার্ক দিয়ে অতিক্রমের অনুমতি দেয়, যেখানে তারা এসআর ৪১০ কে নিষিদ্ধ করে।  বাণিজ্যিক ট্রাফিকের ঘুরপথের বর্তমান সীমাবদ্ধতা ইউ.এস রুট ১২ এর দক্ষিণে হোয়াইট পাসের উপর অথবা ইন্টারস্টেট ৯০ এর উত্তর স্নোক্লোমি পাসের উপর হয়েছে।
নজ্যস সুড়ঙ্গের পরিকল্পনা বা ১৯৩০ সালের প্রথম দিকে থেকে মহাসড়কের পূনরায় জন্ম নজ্যস পাস লিংকের প্রাইমারি স্টেট হাইওয়ে ৫ হিসেবে নামকরণ হয়েছিল। রাজ্য আইনসভা নতুন একটি মহাসড়কের সম্ভাব্যতার সমীক্ষা জন্য (২০১৩ সালে $৩.৪ মিলিয়ন সমতুল্য)[9] $৫০ হাজার বরাদ্দ করে। ১৯৬০ সালের শুরুর দিকে, গভর্নর আলবার্ট রোজালিনী একটি টোল রোড সম্ভাব্যতা পরীক্ষার একটি কমিটি তৈরী করেন। রাস্তাটি কমিটি দ্বারা কার্যকর বিবেচিত হয়েছিল, তারা মহাসড়কের প্রতিটি গাড়ির জন্য আনুমানিক $১.৫০(২০১৩ সালে $২৬,০০ সমতূল্য)[9] টোল মূল্য ধার্য করেছিল। নতুন মহাসড়কের প্রবক্তারা স্নোক্লোমি পাস রাউটিং এর উপর থেকে দূরে ইউ.এস রুট ১০ পাস করার জন্য অনেক চেষ্টা করছিল; তবে এটা ঘটেনি। পরিণামে, রাজ্য মহাসড়কটিকে অকার্যকর বিবেচনার হিসাবে মহাসড়কটি নির্মাণ করা হয়নি। মহাসড়কটি ১৯৭০ সাল থেকে ওয়াশিংটন আইনে লিপিবদ্ধ করা হয়েছে, যেখানে সুড়ঙ্গের মধ্যদিয়ে অতিক্রমকারী নজ্যস পাস ১৯৫৯ সাল থেকে সংবিধান আইনে লিপিবদ্ধ করা হয়েছিল।
মু্ফতি মুহাম্মদ সাঈদ
মুফতি মুহাম্মদ সাইদ (জন্ম: ১২ জানুয়ারি, ১৯৩৬ - ৭ জানুয়ারি, ২০১৬) ভারতীয় রাজ্য জম্মু ও কাশ্মীরের মুখ্যমন্ত্রী ছিলেন; যিনি জম্মু ও কাশ্মীর পিপলস ডেমোক্রেটিক পার্টির স্থাপক ও বরিষ্ঠ নেতা ছিলেন। তিনি এর আগে ২০০২-২০০৫ পর্যন্ত জম্ম ও কাশ্মীরের মুখ্যমন্ত্রী ছিলেন। ১৯৮৯-১৯৯০ পর্যন্ত তিনি ভিপি সিঙের প্রধানমন্ত্রীত্বে ভারতের গৃহমন্ত্রীও ছিলেন। ভারতের ইতিহাসে তিনিই প্রথম মুসলমান গৃহমন্ত্রী।
"'মুফতি মুহাম্মদ সাঈদ" তার রাজনৈতিক জীবন শুরু করেন ১৯৫০ সালে ন্যাশনাল কনফারেন্স-টর মাধ্যমে। পরে তিনি ১৯৭২ সালে কংগ্রেসেরর সাথে যুক্ত হন ও জম্মু ও কাশ্মীরে রাজ্যে মন্ত্রী পদ পান। কিন্তু কোনো কারণে তিনি কংগ্রেস ছেড়ে ১৯৮৯ সালে ভিপি সিঙের জনমোর্চায় যোগ দেন, এবং প্রথমবারেরর মতো কোনো মুসলিম ভারতের গৃহমন্ত্রী হয়। ২০০২ সালে তিনি নিজে আলাদাভাবে একটি দল গঠন করেন এবং নভেম্বর, ২০০২ থেকে ২০০৫ পর্যন্ত তিনি জম্মু ও কাশ্মিরের মুখ্যমন্ত্রী পদে অধিষ্ঠিত থাকেন। তারপর ১ মার্চ, ২০১৫য় তিনি আবার জম্মু ও কাশ্মীরেরর মুখ্যমন্ত্রী পদে শপথ গ্রহণ করেন।
মুহাম্মদ সাঈদ ২০১৬ সালের ০৭ জানুয়ারি তারিখে নতুন দিল্লির এআইআইএ-তে মৃত্যুবরণ করেন। তাঁকে ২৪ ডিসেম্বর, ২০১৫ তারিখে দিল্লি এইম্স-এ ভর্তি করা হয়। তিনি কিছুদিন ধরে শাঁসককষ্ঠে ভুগছিলেন। মৃত্যুর সময় তাঁর বয়স হয়ে ছিলো ৭৯ বছর
ভারতের বন্দর
ভারতের ৭৫১৬.৭ কিমি উপকূল রেখা রয়েছে।
ভারতে ১৩টি বড় বন্দর ও ২০০টি ছোট বন্দর রয়েছে।
গুজরাটে ৪৮টি, মহারাষ্ট্রে ৪২টি, কর্নাটকে ১০টি, গোয়াতে ৫টি, কেরালাতে ১৭টি, তামিলনাড়ুতে ১৩টি, অন্ধ্রপ্রদেশে ১৭টি, উড়িষ্যাতে ১৩টি ও পশ্চিমবঙ্গে ১টি ছোট বন্দর রয়েছে।
বড় বন্দর গুলি হল-
ওয়াশিংটন স্টেট রুট ৯০৩
ওয়াশিংটন স্টেট রুট ৯০৩ (এসআর ৯০৩) যুক্তরাষ্ট্রের ওয়াশিংটনে অবস্থিত একটি রাজ্য মহাসড়ক, রাস্তাটি কিটিটাস কাউন্টিতে অবস্থিত যেটি ১০.০৬ মাইল ( ১৬.১৯ কি.মি.) লম্বা। রাস্তাটিকে লেক চলি এলুম এর সাথে, রস্লিন চলি এলুম এবং এসআর ৯৭০ এর সাথে সংযোগ-সড়ক হিসেবে ধরা হয়, যা ইন্টারস্টেট ৯০তে প্রবেশাধিকার প্রদান করে। অন্তত ১৯৩৯ সাল থেকে, মহাসড়কটি একটি চিহ্নিত মহাসড়ক বিদ্যমান আছে। তবে, ১৮৯৭ সাল থেকেই, এটি লেক চলি এলুম এবং চলি এলুমের সংযোগ-সড়ক হিসেবে ব্যবহৃত হচ্ছে। পূর্বে কিটিটাস কাউন্টিতে ওয়াশিংটন রাজ্যের পরিবহন অধিদপ্তর (ডব্লিউ এস ডট) কর্তৃক মহাসড়কের বাঁক নিয়ন্ত্রণ করা হতো বলে বিবেচনা করা হয় এবং এখনও ডব্লিউএসডট মহাসড়ক নিয়ন্ত্রণ করছে।
এসআর ৯০৩ শুরু হয়েছে, ইন্টারস্টেট ৯০(আই-৯০)/এসআর ৯৭০ এর উত্তর দিকের, এসআর ৯৭০ এর সাথে একটি সংযোগস্থলে, যা চলি এলুম শহরের পশ্চিমমুখী। চলি এলুমে প্রবেশ আগে, মহাসড়কটি তার পার্শ্বীয়-শাখা রুট, এসআর ৯০৩ পার্শ্বীয়-শাখা এর সাথে মিলিত হয়, যা এসআর ৯৭০-এর ভ্রমণকারীদের জন্য একটি পার্শ্বপথ হিসেবে কাজ করে, যারা এসআর ৯০৩ রুট এড়াতে যারা ইচ্ছুক। এটা দক্ষিণ চলি এলুম শেষ করার আগেই একটি রেলপথের সমান্তরালগামী হয়। রস্লিন শহরে প্রবেশের আগে, এরআর ৯০৩ একটি বিশাল বাঁক নেয়। শহর পাড়ি দিয়ে সেভেন্থ স্ট্রিটের দিকে মোড় নেওয়ার আগে, মহাসড়কটি শহরের মধ্য দিয়ে চলতে থাকে এবং নেভাদা সড়কের দক্ষিণ পশ্চিমমুখী হয়। চলি এলুমের পূর্ব দিকের বেনাচী জাতীয় বন সীমানায় রাস্তা শেষ করার আগে, সড়কটি রোনাল্ড এর মধ্য দিয়ে চলতে থাকে। সড়কটি স্যালমন লা সক রোড সাথে সাথে উত্তরাভিমুখে চলতে থাকে।
ওয়াশিংটন রাজ্যের পরিবহন অধিদপ্তর (ডব্লিউ এস ডট) যানবাহন গণনা, উত্তরাঞ্চলীয় টার্মিনালের ১১০০ এর মত যতসামান্য যানবাহন, রস্লিনের পেনসিলভানিয়া এভিনিউর ৭৪০০ এর বেশি যানবাহনের প্রতিদিনের যানচলাচলের বার্ষিক গড় গণনা ও প্রাকাশের কাজটি করে।
১৯৩৯ সাল থেকে বর্তমান পর্যন্ত, মহাসড়কটিকে সেকেন্ডারি স্টেট হাইওয়ে টু ই(এসএসএইচ টু ই)(ইংরেজী) হিসাবে ধরা হয়। যদিও ১৯৯৭ সাল থেকে, মানচিত্রে মোটামুটিভাবে একটি সড়ক দেখা যায়।.১৯৬৪ এর রাষ্ট্র মহাসড়ক পুনঃগণনার সময়, এটি এসএসএইচ টু ই থেকে এসআর ৯০৩ এ পরিবর্তন করা হয়। ১৯৯২ সাল থেকে, ডব্লিউএসডটকে কিটিটাস কাউন্টির  মহাসড়কের বাঁকের নিয়ন্ত্রক হিসাবে ধরা হতো।  যদিও ধারণা দ্রুত বাদ দেওয়া হয়ে ছিল। ২০০২ সালে,প্রথম বুলফ্রগের বাঁকটি চালু করা হয়েছিল। এবং এতে ব্যয় হয়েছিল ১.২ মিলিয়ন ইউএস ডলার, যা সানকাদিয়া রিসোর্ট কর্তৃক ব্যয় করা হয়েছিল। ৭ মে থেকে ১৫ জুলাই ২০০৫ এর মধ্যে যান চলাচল শুরু হয়। কাজের সমাপ্তি ঘটে আগষ্ট ২০০৭ এ। ডব্লিউএসডট ২ মিলিয়ন ইউএস ডলার ব্যয়ে চলি এলুম ও জাতীয় বন সীমানার মাঝে  ৮.১ মেইল(১৩.০ কিলোমিটার) মহাসড়ক নির্মাণ করে।
ওয়াশিংটন স্টেট রুট ৯০৩ পার্শ্বীয় শাখা রুট টি দুই লেন বিশিষ্ট, ০.৩৩ মাইল (৫৩০ মিটার) লম্বা রাস্তা, যেটি ১৯৭৩ থেকে ১৯৮৪ এর মধ্যে নির্মাণ করা হয়েছিল। ভ্রমণকারীদের জন্য পার্শ্বীয় শাখা রুটটি  এসআর 970 এর  সাথে একটি ছোট সংযোগকারী রুট হিসেবে কাজ করে, যারা এসআর ৯০৩ ও আই-৯০র উত্তরের এসআর ৯৭০ রুটের সংযোগকারী মোড় এড়ায়ে, চলি এলামের পশ্চিম  দিকে যেতে ইচ্ছুক।. প্রতিদিন গড়ে , ৩০০০ টি গাড়ি এ পার্শ্বীয় শাখা রুটটি দিয়ে চলাচল করে.
রয়্যাল রাম্বল (২০১৫)
রয়্যাল রাম্বল (২০১৫) ছিল ডাব্লিইডাব্লিউই কর্তৃক আয়োজিত পেশাদারি কুস্তি প্রতি-দর্শনে-পরিশোধ (PPV) আয়োজন। এটি ২০১৫ সালের ২৫ শে জানুয়ারিতে ফিলাদেলফিয়া, পেনসাইলভ্যানিয়ার ওয়েল ফার্গো সেন্টারে অনুষ্ঠিত হয়। 
এই রয়্যাল রাম্বল ম্যাচে রোমান রেইংস জয় লাভ করে।
মতিলাল মল্লিক
মতিলাল মল্লিক () (১৯১২ - ১৫ ডিসেম্বর, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বিপ্লবী দলের সদস্য ছিলেন। ১০ এপ্রিল ১৯৩৪ তারিখে তিনি অস্ত্র সংগ্রহ করে ফেরার পথে গ্রামবাসীদের কাছে ধরা পড়েন। সরকারি সৈন্য ও গ্রামরক্ষী দলের সহিত সশস্ত্র সংঘর্ষে মতিলালের গুলিতে সরকারি বাহিনীর নেতা নিহত হয়। পুলিস স্বীকারোক্তি আদায়ের জন্য ও সঙ্গীদের নাম জানার জন্য তাঁর ওপর অমানুষিক অত্যাচার করে ব্যর্থ হয়। ঢাকা কেন্দ্রীয় কারাগারে তাঁর ফাঁসি কার্যকর করা হয়। তাঁর জন্ম তৎকালীন ঢাকা জেলার দেওভোগ গ্রামে।
অ্যামানশিয়া সিনেরেওভেলাটা
আমানিটা সিনেরিওভেলাটা (Amanita cinereovelata) হলো আমানিটাসেয়ী (Amanitaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এটি জেনাস আমানিটা, সাবজেনাস লেপিডেলা, সেকশন লেপিডেলার অন্তর্ভুক্ত। এই মাশরুমটি বাংলাদেশের উত্তরাঞ্চল ঠাকুরগাঁও জেলার পীরগঞ্জ উপজেলার থুমনিয়া শাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোলজিক্যাল প্রোগ্রেস এ বিশদভাবে বর্ণনা করা হয়েছে।
কালাউক উচ্চ বিদ্যালয়
কালাউক উচ্চ বিদ্যালয় বাংলাদেশের হবিগঞ্জ-এর লাখাই-এ অবস্থিত একটি মাধ্যমিক বিদ্যালয়। এটি ১৯৮৯ সালে প্রতিষ্ঠিত হয়।
শিক্ষাই আলো এই আদর্শের উপর ভিত্তি করে বিদ্যালয়টি প্রতিষ্ঠিত হয়।
ষষ্ঠ থেকে দশম শ্রেণি পর্যন্ত শাখা ব্যাবস্থার মাধ্যমে পাঠদান করা হয়ে থাকে। প্রতি শাখায় ৬০-৭০ জন করে শিক্ষার্থী পাঠগ্রহণ করে থাকে।
ছাত্রদের জন্যে লোগো সংবলিত সাদা শার্ট ও নেভি ব্লু পেন্ট, ছাত্রীদের ফিতা সংবলিত নেভি-ব্লু ফ্রক, সাদা পাজামা ও হিজাব।
প্রতি বছর ১০ই জানুয়ারি স্কুল দিবস উদযাপন করা হয়।
বিদ্যালয় প্রাঙ্গণে ফুলের বাগান ছাড়াও নারকেল, সুপারি বিভিন্ন ধরণের গান রয়েছে।
ছত্রাবাস থেকে সামনে এগিয়ে বিদ্যালয়ের পুকুরের এক কোণে বিদ্যালয়ের মসজিদটি অবস্থিত।
বিদ্যালয়ের লাইব্রেরী বিশ্বসাহিত্য কেন্দ্র এই বই ছাড়াও অসংখ্য বই দ্বারা সমৃদ্ধ।
এছাড়াও বিজ্ঞান বিভাগের শিক্ষার্থীদের জন্যে রয়েছে সমৃদ্ধ পরীক্ষাগার।
ইডিপাস কমপ্লেক্স
ইডিপাস কমপ্লেক্স () হচ্ছে মনোবিজ্ঞানী সিগমুন্ড ফ্রয়েডের সৃষ্ট একটি মতবাদ। এই মতবাদ অনুসারে বলা যায় পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্সের আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি, পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য।
মানুষের ব্যক্তিত্ব বিকাশ সর্বমোট পাঁচটি স্তরের মধ্যে দিয়ে সম্পূর্ণ হয়। যথাঃ ১)মৌখিক অবস্থা (oral stage), ২)পায়ু অবস্থা (anal stage), ৩)শিশ্ন অবস্থা (phallic stage), ৪)সুপ্তযৌন অবস্থা (latency stage), ৫)উপস্থ অবস্থা (genital stage)। ইডিপাস কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়।
বিশ্ববিখ্যাত মনোবিজ্ঞানী সিগমুন্ড ফ্রয়েডের মতবাদ অনুসারে, শৈশবকালে পুত্র সন্তানদের মায়ের প্রতি এক ধরণের অনুরাগ অথবা আকর্ষণ গড়ে ওঠে এবং এই অনুরাগ জন্ম নেয় সন্তানের অকালজাত যৌন চেতনার প্রভাবের ফলে। এর সমান্তরালভাবে পুত্রসন্তানদের মনে পিতার প্রতি এক ধরণর বিরাগ বা বিকর্ষণও ঠাঁই নেয়। গ্রীক নাট্যকার সফোক্লিস তাঁর "ইডিপাস রেক্স" নামক নাটকটির (৪২৯ খ্রীস্টপূর্বাব্দ) কাহিনীতে বর্ণনা করেছেন যে, থিবস্ নামে এক দেশের রাজা ইডিপাস নিজের অগোচরে অথবা পূর্বের অভিশাপ অনুযায়ী নিজের পিতাকে হত্যা করে তাঁর রাজ্য অধিকার করেন এবং নিজের মাকে বিয়ে করেন। এই ইডিপাস নামক রাজার নামানুসারে সিগমুন্ড ফ্রয়েড পুত্র সন্তানের মায়ের প্রতি থাকা এই অবচেতন যৌনকামনাটির নাম ইডিপাস কমপ্লেক্স রাখেন।
ফ্রয়েড কন্যাসন্তানের অসুস্থ যৌন মানসিকতাটির নাম রেখেছিলেন "নারীবাদী ইডিপাস মনোভাব" বা "ঋণাত্মক ইডিপাস কমপ্লেক্স"।
মনোরঞ্জন ভট্টাচার্য
মনোরঞ্জন ভট্টাচার্য () (১৯১০ - ১২ আগস্ট, ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৮ এপ্রিল, ১৯৩০ তারিখে চট্টগ্রাম অস্ত্রাগার আক্রমণ ও চরমুগুরিয়া মেল-ব্যাগ ডাকাতিতে অংশগ্রহণ করেন। ১৯৩১ সালের মার্চ মাসে পুলিস তাঁকে গ্রেপ্তার করে। চরমুগুরিয়া ডাকাতি মামলায় তাঁকে ফরিদপুর জেলে ফাঁসি দেয়া হয়।
মনোরঞ্জন ভট্টাচার্য ফরিদপুর জেলার এড়িকাটিতে জন্মগ্রহণ করেন। তাঁর পিতার নাম কালীপ্রসন্ন ভট্টাচার্য।
ফাইলোপোরাস গজারি
ফাইলোপোরাস গজারি (Phylloporus gajari) হলো বোলেটাসেয়ী (Boletaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এই মাশরুমটি বাংলাদেশের সাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোসায়েন্স এ বিশদভাবে বর্ণনা করা হয়েছে।
কালীপদ মুখোপাধ্যায়
কালীপদ মুখোপাধ্যায় () (১৯১০ - ১৬ ফেব্রুয়ারি, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ২৭ জুন ১৯৩২ তারিখে তৎকালীন ঢাকার স্পেশাল ম্যাজিস্ট্রেট কমলাক্ষ সেন গুলিতে নিহত হবার ঘটনায় এক তারবার্তার সূত্র ধরে তিনি গ্রেপ্তার হন এবং ঢাকা কেন্দ্রীয় কারাগারে ১৬ ফেব্রুয়ারি, ১৯৩৩ তারিখে ফাঁসিতে মৃত্যুবরণ করেন।
কালীপদ মুখোপাধ্যায় ঢাকার বিক্রমপুরে জন্মগ্রহণ করেন।